qundao/data-zh-poetry huggingface dataset:
玉交枝
作者：张景
朝代：明
体裁：曲

生：若还登选。控宸衷明廷恤冤。旦：君王不听如何。生：则平补牍还须谏。旦：仇府威势甚焰何如。生：师臣师相犹颠。旦：倘然不第何如。生：佳人叱利未随肩。旦：佳人未属沙叱利。你便怎么。生：押衙义士应寻遍。旦：义士今无古押衙何如。生：这残生蒙卿再延。愿残生同卿共捐。
玉交枝
作者：张景
朝代：明
体裁：曲

贴：耳聆心痛。恨迍邅飞隼入笼。似慈亲投杼生疑动。黄口蜩螳交鬨。莺花富贵付东风。山河带砺轻摇动。官情薄浮云散拥。世事杳黄粱成梦。
玉胞肚
作者：张景
朝代：明
体裁：曲

丑：芒鞋飞步。一肩馀山长路迂。奔程途口渴肠枯。听枝头相唤相呼。疏林月上撞樵夫。为问前村有酒无。
玉胞肚
作者：张景
朝代：明
体裁：曲

生：斜阳古渡。问行踪高阳酒徒。佩奚囊满贮明珠。负青萍价值论都。丑：早春天气。草色未齐生：你看。连朝小雨润如酥。草色遥看近却无。
玉胞肚
作者：张景
朝代：明
体裁：曲

贴：你损躯陨命。出无辜令人痛呻。借天年换我长春。忍拚伊瞬息离分。归来脉脉度重阍。刻骨难忘代死恩。
玉胞肚
作者：张景
朝代：明
体裁：曲

贴：痴迷可哂。梦中言何须认真。似琴心拨动文君。是非中真假谁分你。捐生未必便成仁我。就木甘心代尔身。
玉芙蓉
作者：张景
朝代：明
体裁：曲

张：簪缨拂曙天。珠翠妆深院。生：是何宅。原何遭难。张：严世蕃官摧家破谁怜生：是严家这厮么。他。祖宗造下通天恶。折罚儿孙受孽愆。净：吾独念桓君运悭惜不是。短裙衫提瓮汲江边。生：但不知是第几位。净：你也认得么。生：我在他府中读书。蒙一个玉英小姐救生。特来寻访。净背云：是了。是了。梦儿有准。向云：他少不得来汲水。问他就是。生：方才淘了他的气。不去问他。净：来时老身代言便了。旦唱上怀人何日重相见。
玉芙蓉
作者：张景
朝代：明
体裁：曲

旦：丝萝义结缘。生：难中遂夫妇之乐也好。净：我便是这等说。旦：秦晋乖吾愿。生：为何。旦：这其间心中有事难言。生：莫非为父母无命么。旦：伤心不但违亲面。肠断难忘一掷丸。净：掷丸是何意思。旦：曾戏笔相投若缘竟把他。作韦郎我肯委落花钿。
玉芙蓉
作者：张景
朝代：明
体裁：曲

生：微躯赖保全。大德心常念。未酬恩每思衔结无缘。扶轮出险怀灵辄。代命甘心切赵坚。今祇恨相逢路边。见悲欢倾刻又分辕。
玉芙蓉
作者：张景
朝代：明
体裁：曲

生：闻言意恍然。提起当年念。背唱：他收丸原何我亦收丸莫不是。天台淑女逢刘阮。裴士蓝桥得遇仙。委的是前生夙缘便遇。着桑田沧海永同镌。
甘州歌
作者：张景
朝代：明
体裁：曲

旦：明珠掌上矜。翻做了道傍苦李。任人遗剩。香尘软步。那堪露宿霜征。云横半天惊雁影。叶尽孤村见夜灯。西风劲。弱鬓轻。疏林曲径石苔青。忙驰骤。钦限紧。前村邮舍怎留停。
甘州歌
作者：张景
朝代：明
体裁：曲

贴：征车急骋。看溪流决决。山路登登。深闺华胄。怎奈水长山剩。扳藤野猿啼夜急。绕树归鸦逐旆惊。前途远。亭复亭。柴门薄暮已将扃。斜晖趁。趱步行。寒山半出白云层。
生查子
作者：张景
朝代：明
体裁：曲

末：夜剔青藜灯。昼拭乌皮几。闻道仲宣来。忙倒中郎屣。
生查子
作者：张景
朝代：明
体裁：曲

生：桃园在何许。西峰最深处。不用问渔人。沿溪踏花去。
画眉序
作者：张景
朝代：明
体裁：曲

净：受用是吾福总使横行谁抵触。旦贴：风帆不可使尽。净：仗天风帆便。稳无反覆。冲霄起鹏有双翎。死不僵虫生百足。合：太平期画凌烟阁。阃外更希推毂。
画眉序
作者：张景
朝代：明
体裁：曲

净：君恩宠优渥。位柱朝纲权势独。想根深蒂固。巩如磐谷。萧相能镇抚东都。武侯好奠安西蜀。合：太平期画麒麟阁。阃外更希推毂。
画眉序
作者：张景
朝代：明
体裁：曲

外：飘泊困蓬茅。荏苒风尘岁时杳。赖仁恩提挈。再睹皇朝甥女呵。。福缘种白玉蓝田绣衣呵。。雨露润閒花野草合前。
画眉序
作者：张景
朝代：明
体裁：曲

旦：仰望斗山高。一战前茅功就早。荷恩濡涸鲋。再生踊跃相公呵。。君何忝玉润风流。妾应愧关睢窈窕合前。
画眉序
作者：张景
朝代：明
体裁：曲

旦：府库久充足。远胜陶朱堪敌国。致贪财坏法。普天侧目。傍台星利析秋毫。坐偃月计倾僚属。合：狠心贪恋铜山富。只怕祸如金谷。
画眉序
作者：张景
朝代：明
体裁：曲

末净：圣世重英豪。共仰朝阳鸣凤早。看锄强扶弱。曲直明昭。堪相配女貌郎才。喜世袭金花紫诰合前。
画眉序
作者：张景
朝代：明
体裁：曲

生：床笏正蝉联。岂料居高伏阽险。看台衡覆餗。徒遭刑谴。末：叹当年封豕长蛇。怎赛得我鸣鸠乳燕。武陵津畔频催渡。莫等待水流花片。
画眉序
作者：张景
朝代：明
体裁：曲

生：花烛谩红烧。恍渡银河欢会好。喜死中全活。不忘恩报小姐呵。。你纵我云雨羁龙。我释你柙槛囚豹。合：良缘夙世天教合。料不是人谋能造。
画眉序
作者：张景
朝代：明
体裁：曲

贴：荣贵压豪族。膻路从来车马簇。奈贤豪嫚骂。口钳忠告。净：大丈夫那听妇人言。贴：感断织羊子成贤。悟脱簪周宣兴国。合：狠心贪恋铜山富。只怕祸如博陆。
番卜算
作者：张景
朝代：明
体裁：曲

净：华堂开绿野。珠履纷纷进。朝来有事独关心。合计谋方尽。
番卜算
作者：张景
朝代：明
体裁：曲

外上：谪宦老边隅。耿耿丹心独。天开苍狗显阳乌。荷得皇恩渥。
番卜算
作者：张景
朝代：明
体裁：曲

外：白简效辛郎。发皂囊封上。末：赤胆照穹苍。痛把权奸攘。
番卜算
作者：张景
朝代：明
体裁：曲

生：情牵昨夜人。事抱当年恨。鲲鹏羁绊几时伸。独自萦愁闷。
皂罗袍
作者：张景
朝代：明
体裁：曲

生：一段浑如练帛。看汪洋荡漾。万顷空排。兼天涛浪浩无涯。胸襟淘汰真舒快。汨罗沈骨。忠魂可哀。中流鼓楫。雄心未灰。险难飞渡心惊碎。
皂罗袍
作者：张景
朝代：明
体裁：曲

生：且坐江亭宽待。渔上：侬是不识字烟波钓叟。黄芦岸白蘋渡口。绿杨堤红蓼滩头。虽无刎颈交。颇有忘机友。点秋波白鹭沙鸥。傲杀了人间万户侯。生：听渔歌款乃。鼓枻芦隈。渔翁渡我一渡儿。渔：快些下来。生：长年三老片帆开。渔：你看江猪呸呸哺哺。想必要风大哉。生：江豚吹浪心多骇。渔：楚霸时乖。遇舣舟而不渡。生：舣舟不渡。英雄可悲。渔：子胥运到。得丈人以逃生。生：丈人江上。高风怎埋。投鞭吊古增长慨。
皂罗袍
作者：张景
朝代：明
体裁：曲

生：奔走自惭狼狈这就是叩弟家了。羡。红尘不惹。绿树偏围。两山排闼送青来。柴门蘸水多潇洒。末：前面好似易兄。见科：去京就回。必有缘故。请至草堂。谩说颠末生：才到京时。那严世蕃呵。他。权分鼎鼐。辱交草莱。披襟折节。却捐忌猜。末：如此却是美意了生：我错认做。交成廉蔺心私戴。
皂罗袍
作者：张景
朝代：明
体裁：曲

生：未久番生毒害。向园亭开宴。尽是朋党奸回他。飞觞不觉玉山颓。阴谋暗嗾来相害。末：何以得免生：多感他使女碧桃。悄地行来。说道我领小姐命来救你。。慇勤唤醒。幸脱此灾。末：此恩当铭肺腑。已后何如生：既出了城。他又。画形张榜。布列九垓。末：何能到此。生：宵行昼伏。特地投依赖。
碧玉箫
作者：张景
朝代：明
体裁：曲

看他句里藏春。意思明勾引。湘管啼痕。拈想神消损生：仔细思来。反做了落花流水。。漫相随。浪滔滔难寻认。末：追忖。那镜合联姻。叶投谐信。岂真个无凭准。
神仗儿
作者：张景
朝代：明
体裁：曲

合：诚惶诚恐。诚惶诚恐。负丹心朝拱。仰天朝俯洞。控衷非关干宠。小生：有何章疏。就此请奏。外末：臣惟有并牍交章上耸。只指望达宸聪。只指望达宸聪。
福马郎
作者：张景
朝代：明
体裁：曲

外：岳动山摇威望肃。绣斧锄城社都窜逐。雷厉风行处。谁不仰高躅更看。发覆超羁独。恩波沐。白骨还生肉。
福马郎
作者：张景
朝代：明
体裁：曲

生：怒气填胸眉顿蹙。白地坑人命怀虿毒我。不是冥鸿翅。几被恶罗镞。天道循环速。身家覆。幸得全邦族。
窣地锦裆
作者：张景
朝代：明
体裁：曲

净：倚云栽杏映天红。化日薰陶春色浓。相看沐浴湛恩洪。都属天家雨露功。
簇御林
作者：张景
朝代：明
体裁：曲

丑：操权柄忒任情不见。七雄强秦独并。咸阳一炬空相竞。数前明何异蛇盘镜。更堪惊。铜山野店。玉食饿台城。
簇御林
作者：张景
朝代：明
体裁：曲

净：嗟铜臭最可憎。忒炎凉忒世情。陶猗敌国偏扶兴。范莱芜枵腹偏尘甑。喜还惊。青蚨聚散。总是梦中形。
簇御林
作者：张景
朝代：明
体裁：曲

合：南宫战争首功。看英雄奏凯同。笔端风扫词锋勇不道。顷刻里官借山公重。气峥嵘。看花到晚。长乐听鸣钟。
节节高
作者：张景
朝代：明
体裁：曲

外：丹心喷火榴。恨悠悠。雄心不改庞儿瘦。红颜溜。白发偷。貂裘垢。风霜苦楚甘心受。崎岖历尽将谁咎我想在朝的呵。。长安市上骋骅骝。扬鞭缓缓归清昼合前丑上。
节节高
作者：张景
朝代：明
体裁：曲

小生：思乡泪暗偷。料奸俦。忌盈造物终难久倘有言官呵。。批鳞奏。止辇收。天颜觏。威权震世还倾覆。乘除气数应参透。金貂玉玦尽俘囚老爷呵。你。掀髯一笑开眉皱。
莺啼序
作者：张景
朝代：明
体裁：曲

他：心瞻魏阙常意悬。游鱼恋饵吞线。卸朝鞯被发何年。名山五岳游遍。冷清清雀罗自閒。闹攘攘蜂丛争炫。云变险。只怕风雷昼闪。
莺啼序
作者：张景
朝代：明
体裁：曲

生：婵娟。金屋尘半淹。黛眉蹙瘦难展。叹花前月下偏怜小姐呵。。你此情何处排遣。且不须愁牵病牵。会有日风雷生变风色转。方得合飞丸谐愿。
莺啼序
作者：张景
朝代：明
体裁：曲

生：看秦川吴苑花正妍。奚囊羯鼓随伴。挈双柑往听莺传。诗肠鼓吹如劝。任凭你乾坤自掀。我自矢轴薖无厌。尘梦远。那管他花砖眠宴。
菊花新
作者：张景
朝代：明
体裁：曲

旦：轻掀帘幕控钩扳。远袭香尘胜麝兰。杜宇叫声阑。花残莺懒。春归昼永人间。
菊花新
作者：张景
朝代：明
体裁：曲

生：浮云世事等棋秤。一着争先未是赢。大底局中情。不若壶中兴。
蛮牌令
作者：张景
朝代：明
体裁：曲

旦：你拚骸骨自经刎。愁波害累他人只是我。卵翼勤劬难割舍剩得我。真惨戚好伤神丑：小姐呵。可怜他。飘泊孤魂无主。有谁来一滴浇坟旦：碧桃呵。我。丹心苍苍鉴临空教我。泪淋淋血染罗巾。
西地锦
作者：张景
朝代：明
体裁：曲

末上：白草连天霜染。黄云蓦地风牵。人归故国展眉颜。恼杀我边方提宪。
西江月
作者：张景
朝代：明
体裁：曲

末：春树生香易散。浮云变态无常。洪崖风月景偏长。笑剧场中无恙。身世空中白战。功名觉后黄粱。肩撑四大顶三纲。万古声名影响问答照常科。
解三酲
作者：张景
朝代：明
体裁：曲

丑：莫不是汉中郎帛雁赠莫不是。鲁仲连书射聊城莫不是。洞庭泾上人求拯莫不是。风度飞琼缓步声。生：分明是花阴幽恨无从罄又恐怕我。梅月呈妖恍惚生疑成病我将这纸丸呵。做个。灵符护法卫此三生。
解三酲
作者：张景
朝代：明
体裁：曲

生：向南薰鸟啼清昼。且抛着断简残编似我。不窥园的苦把身牢阱。怎如那弄枯桐的落得心阒静琴呵。。还指望高山流水钟期遇。休动了寡鹄孤鸾游子情。还思省。怕听他螳螂蝉捕。弦里传惊。
解三酲
作者：张景
朝代：明
体裁：曲

生：听琴声愁肠陡动。谩指望焦尾调情似我。弄宫商的惹得心兵竞。怎如那控镆干的舞动我心豪兴剑呵。。还想你阶前按脱囊锥颖。莫做他客舍歌弹缑蒯轻。还思省。愁杀他锋藏鱼腹。解赠逃生。
解三酲
作者：张景
朝代：明
体裁：曲

生：天上台垣星正炳。吓得他鞭挞乾坤山斗倾。郭汾阳子婿尽璁珩。萧相国带剑上彤庭严相国呵。。不羡你璚冠珠履侯门贵。怎做得犬吠鸡鸣狎客轻。还思省。只怕你蜗涎易竭。茧足难行。
解三酲
作者：张景
朝代：明
体裁：曲

生：我仗你缄情休露颖我仗。你个里中情婉转鸣我仗。你霜红拾倩供诗兴我仗。你沟水长流返逆行我愿。你如筝飏飏天边趁我愿。你若絮空中滚滚轻。心还订我愿。你秦楼楚馆更仗风升。
豹子令
作者：张景
朝代：明
体裁：曲

众：三略六韬都阅遍。都阅遍。神机妙算百蛮传。百蛮传。赤兔追风刀偃月。昆崙踢倒仗靴尖。仗靴尖。合：大明天下我为先。我为先。
豹子令
作者：张景
朝代：明
体裁：曲

净：左手弯弓横撚箭。横撚箭。能骑骏马着金鞭。着金鞭。万里横戈探虎穴。三杯拔剑舞龙泉。舞龙泉。合：何愁严贼势腾天。势腾天。
越调祝英台近
作者：张景
朝代：明
体裁：曲

贴：雨初晴。风骤猛。俄顷乱红拥。旦：游子纷纷。车马尚相踵。丑：更有蝶拍园翻。莺簧堤弄。合好时景浑如春梦。
越调铧锹儿
作者：张景
朝代：明
体裁：曲

旦：我想荣枯难料。谁道繁华易保。看莺花可常绘藻。可久鲜娇。怕春去芳菲。似红雨随风乱飘。蜂踪浩。蝶梦消。听枝头蜀鸟。叫道春光去了。春光去了。
越调铧锹儿
作者：张景
朝代：明
体裁：曲

旦：碧桃呵。他非干冒。祇愧我閒游自招。原来他是苍山隐豹。丹穴翥奇毛。尘境里暂游翱。看扶摇上霄。君毋懊。妾怒消。似云收月皎。万里晴空了。晴空了。
越调铧锹儿
作者：张景
朝代：明
体裁：曲

生：与你同乡壤交。那更鸣珂相绍。也曾鹿鸣呼号。夺锦争标。垂云六息。觉抟风怒摇福：桃姐姐呵。。休心傲。莫眼高。平地春雷报。转睫飞腾去了。飞腾去了。
逍遥乐
作者：张景
朝代：明
体裁：曲

旦丑同上：胭脂涂海棠。御柳风牵晴丝飏。马嘶芳草醉斜阳。踏花归去。拾翠王孙。恨杀红妆。
那吒令
作者：张景
朝代：明
体裁：曲

末：我也曾见湘灵鼓瑟曲里称神。也曾见龙门䰄暴浪里邅迍。这两般人。仔细评论。成败总由天。饮啄皆前定。勘破不须嗔。
醉翁子
作者：张景
朝代：明
体裁：曲

净：休愤。结同门交章叩壶。霎时起波涛。眼花昏晕小生：若要行刺呵。。要隐。当遁迹潜形。剪蔓除根才事稳。合：休焦愤。管教他蓦地风雷。火熄灰烬。
醉翁子
作者：张景
朝代：明
体裁：曲

末：君听。叹世人似沤浮泡影。笑眼前繁华富贵。可能常定。毕竟红紫易飘零怎赛得。松柏偏凌霜与冰合前生。
醉翁子
作者：张景
朝代：明
体裁：曲

生：相庆幸。世界风烟阒静。看过隙居诸。几多情境。更请早嘱托阳戈。挂住西飞红日影。合：春将剩。取当下欢娱。现在光景。
金井水红花
作者：张景
朝代：明
体裁：曲

生：綵胜添新缕。绯桃换旧符。按辔骤长途。望蘼芜。风烟非故。是处红颜小媛。唤客在当垆。唱一声水红花也啰我与叩兄联床并辔。说剑论文。已非一日。正是海内黄金看意气。人间白雪见文章。我想那日与他呵。。晨窗问字。夜火分篝。弄椠提铅。同拟天衢齐步。笑我黔驴蹇足。幸尔先驰帝都。惜他龙门点额。犹然还存故吾。一鞭行色。且问青门路。
金珑璁
作者：张景
朝代：明
体裁：曲

丑：慈悲方寸地超生胜比檀那你看侯门寂寂。万籁无声。只有月照庭轩。风来院宇。。摇玉树。荡银河。我仓惶提醒梦。他黑甜一枕南柯。门密扣。口轻哦。
金蕉叶
作者：张景
朝代：明
体裁：曲

生：侯门肃静。帘幕摇风。花阴护影。想着他栏杆谩凭。害得我文园渴病。
锦堂月
作者：张景
朝代：明
体裁：曲

净：花尊。倾国堪珍。名题富贵。子孙看到何人。绣轭罗帏。百花自然钦逊。称上第魏紫无双。誇独步姚黄一本。合：薰风近。永日护香霞。赏心偏趁。
锦堂月
作者：张景
朝代：明
体裁：曲

外：玉洞仙根。玄都旧种。公门悉非凡品。他笑口无言。红尘看人滚滚。呈艳彩蜀锦争葩。鼓浪暖神鱼共奋。合：还须认。有天上奇花。露中红衬。
锦堂月
作者：张景
朝代：明
体裁：曲

小生：更信。入市沽春。烧林拟火。描春色妆红粉。恁着意牢关。一枝墙外难隐。红映着十里飞骢。色耀他曲江游㒞。合：堪题品。看花隐前村。牧童遥认。
锦堂月
作者：张景
朝代：明
体裁：曲

末：乘兴。栏槛都凭。楼台历遍。兴酣还拉郊行。况美景良辰。赏心乐事难并。喜林端风日晴和。只恐怕阴晴难定合前。
锦堂月
作者：张景
朝代：明
体裁：曲

末：人竞。侠客擎鹰。王孙蹴鞠。风流种种争胜。正锦绣乾坤。人物豪华恰称。喜看你禹浪扬䰄。那数我濠梁游泳合前。
锦堂月
作者：张景
朝代：明
体裁：曲

生：寻胜。峻岭攒青。茂林丛翠。真个山阴风景。正流水觞迎。人醉莫教花醒。喜看他罨画江山。那禁我故乡回领合前。
锦堂月
作者：张景
朝代：明
体裁：曲

生：离群。冷落辞春。怜秋蘸水。西风独避芳尘。总生在秋江。素襟晚节何损。堪羡他老景含芳。谁管他阳春花阵。合：轻朝槿。为不向东风。未开怀韫。
锦堂月
作者：张景
朝代：明
体裁：曲

生：绿孕枝头。红胎树顶。春妆上林烟景。好鸟啼花。声声助人游兴。喜居停挈榼提壶。堪破我剑孤琴冷。合：脱囊颖。管取玉勒金羁。五百齐逞。
锦衣香
作者：张景
朝代：明
体裁：曲

旦：波起澜。涛笺焕。豹窥斑。毛锥幻。知他错认天台。空思江汉。词污难点寸心丹。阳台还隔。云梦难攀。笑寻香浪蝶向薰衫。错认芳兰。饿眼空相盼。何郎张敞。难施玉脸。怎画春山。
雁儿落
作者：张景
朝代：明
体裁：曲

生：夜窥得汗牛编学累丝。昼翻从蠹鱼涎穷滋味。暑铄金身敢离寒折胶心敢驰。我与你努力各相劘。享富贵是何期。坐破了青毡地。挫过了年少时。欷歔。鼓动我心雷厉。伤悲。恼杀我恨雪飞。
集贤宾
作者：张景
朝代：明
体裁：曲

净：家君荣幸超人表。坐朝堂震肃群僚。官重名高心愈小。况咫尺天颜临照。仇多恩报。容茹处海宽天浩合前净。
集贤宾
作者：张景
朝代：明
体裁：曲

末：半通铜绶心何恋。叹浮名濡首休怜。五斗归来飞鸟倦。争看花外小车行遄。繁华如传。却笑他触蛮相战。局面转。只有水竹云山长见。
集贤宾
作者：张景
朝代：明
体裁：曲

生：云蒸雷动看龙变。捧天浴日功镌。消息盈虚能早办。惟有黄石鸱夷堪羡。兴亡转面。都付却五湖烟霰。心已倦。任鸟度长空飞远。
集贤宾
作者：张景
朝代：明
体裁：曲

生：残生超豁恩不浅。更穷途防饿周旋。地网天罗飞出险。空刻髓衷肠缱绻只道。今生罕见。谁信道相逢天遣惜他如今落难呵。。遭劫谴。恨杀他纸丸飞远。
集贤宾
作者：张景
朝代：明
体裁：曲

生：污池蛙测知见小。未窥江海洪涛。荷沐恩波身转掉。希德相提携开导。净：不须分付。五府六部翰林科道。俱凭我说话生：只是。先君干冒。虽往事望捐怀抱。净：小嫌何足介意。乡兄不必多心。合：修旧好。把芥蒂冰消风扫。
集贤宾
作者：张景
朝代：明
体裁：曲

生：花园想像环佩远。恍然月殿天仙。咫尺花阴颜半掩。还恍惚昭阳飞燕。轻盈娇倩。笼锦障奇花难辨。风骤转。蓦地里飞红点点。
霜天晓角
作者：张景
朝代：明
体裁：曲

旦上：佳期喜到。日上纱窗晓。镜里颦眉欲扫。愁怀指日冰消。
青哥儿
作者：张景
朝代：明
体裁：曲

末：穹苍不负他萤案鸡晨。看江郎笔底生春。霎时间万里长风骤九旻一介鲰生直叩紫宸。调鼎持钧。掌握丝纶。功勒贞珉。只手转乾坤。闾里惊华夷震。
香柳娘
作者：张景
朝代：明
体裁：曲

净：叹君王宠衰。叹君王宠衰。雀罗门外。家财星散身狼狈。我是曳白菲才。是曳白菲才。滥竽入金街。朝绅侧目待。合：苦今朝发配。苦今朝发配。祸及妻孥。愁云锁黛。
香柳娘
作者：张景
朝代：明
体裁：曲

合：他心包祸殃。他心包祸殃。阴柔倾丧。五奸十罪言非诳。听忠言作狂。听忠言作狂。不道冒无将。功勋尽罹网。似谦恭汉莽。似谦恭汉莽。董卓曹瞒。明朝魍魉。
香柳娘
作者：张景
朝代：明
体裁：曲

合：他谋多中伤。他谋多中伤。威权明仗。鲸吞虎噬谁拦挡。激仇严乱倡。激仇严乱倡。挟愤害贤良。无辜受冤枉。看封狐巨蟒。看封狐巨蟒。流毒衔冤。恢恢天网。
香柳娘
作者：张景
朝代：明
体裁：曲

合：他谋深计藏。他谋深计藏。根盘蔓长。威名震主心生妄。望吾王早防。望吾王早防。跋扈忒强梁。山河岂无恙。致微躯抵抗。致微躯抵抗。冒死除殃。餐刀何让。
香柳娘
作者：张景
朝代：明
体裁：曲

合：冒天颜对扬。冒天颜对扬。燮调无状。内：何人。合：权臣济恶罹天网。窃君权胆壮。窃君权胆壮。废置乱朝纲。威声震霄壤。布腹心满堂。布腹心满堂。贿赂公行。普天怨望。
香柳娘
作者：张景
朝代：明
体裁：曲

合：有玉琴象床。有玉琴象床。珠山琼盎。宝镶溺器金丝帐。占良家女娘。占良家女娘。阡陌接遐荒。闾阎受骚攘。树私交外方。树私交外方。酷胜张汤。方隅姻党。
香柳娘
作者：张景
朝代：明
体裁：曲

张：他惜飞琼劫逢他。惜飞琼劫逢。法难从重。情原八宥当宽纵。净觑科：这意儿可通。这意儿可通。好花未嫁风。怜香恐摇动。你做我媳妇。就是孩儿一般了。又觑科：怎拚你委乱丛。怎拚你委乱丛张：小姐呵。你。莫待春终。蜂攒蝶鬨。
香柳娘
作者：张景
朝代：明
体裁：曲

旦：且披肝愬衷。且披肝愬衷只为。家声价重。雉鸣求牡休痴梦。况亲颜未逢。况亲颜未逢。匏叶尚青葱。济盈恐难泳。望高明鉴空。望高明鉴空。沦落甘心。命难轻奉。
香柳娘
作者：张景
朝代：明
体裁：曲

贴：你平生妄大。你平生妄大。视人草芥。黄金白璧如尘块。净：这都是我作孽处了。旦：屏前十二钗。屏前十二钗。珠履三千客。豪华竟何在丑上。
香罗带
作者：张景
朝代：明
体裁：曲

合：孤忠托上苍。应龙拜禳。仰窥阊阖徼天贶。台星黯淡久无光也。埋轮共说张纲。管教城社狐兔亡。调鼎皋夔。也只愿清朝玉烛长。
香罗带
作者：张景
朝代：明
体裁：曲

旦：添香再献虔。姻缘自悬愿良人呵。。朱衣暗点笔如椽。碧桃红杏让鲜妍也。青骢马。白玉鞍。红牵绣幕谐凤鸳。未知甚日相逢也你看我。笑绾湘娥十二鬟。
香罗带
作者：张景
朝代：明
体裁：曲

旦：焚香吁上天。将心事阐。爹娘老年遭谪贬。即今落魄戍边疆也天佑他呵。。身康健。免颠连。晨昏刁斗眠食安我姑妈呵。。愿天早赐轮回也怎报得。杵臼程婴夙世缘。
驻云飞
作者：张景
朝代：明
体裁：曲

生：匿影幽埃。雾霭横空跧草莱。愁杀关防碍。闷杀人颠沛嗏。。月影挂楼台。柝夫催代记得孟尝君逃关。门下有鸡鸣之客。早脱关津。我如今呵。。谁学鸡鸣。早脱秦关外。风翰何年度九垓。
驻云飞
作者：张景
朝代：明
体裁：曲

生：披棘摧崖听科内作获兔笑科：原来猎夫逐兽。还好还好。。耿雉依稀罗弋灾。株守终招累。鹿逐今谁逮嗏。这一座山好不高险。。绝巘断烟霾。天低日碍记得张俭逃亡。有孔北海相留。我如今一身为客如张俭。四海何人是孔融。。张俭逃亡。北海家何在。翻忆锄麑为触槐。
驻云飞
作者：张景
朝代：明
体裁：曲

生：揭榜围垓。四顾踌蹰路转猜。胆碎腔儿内。魄落躯儿外嗏。今后只宜向小路走。。孔道与通街。须防盼睐张良误中副车。大索十日。这也理当。我今。博浪无椎。大索谁能害记得囊中还有火糕蜜枣。他临岐相赠。想是野人投块之意了。莫不是叫我。早觅高栖惬壮怀但不知何日得。早报高恩惬素怀。
驻云飞
作者：张景
朝代：明
体裁：曲

生：枭獍狼豺。误触髭髯戟两腮。蜜口生茶荬。笑脸藏蜂虿嗏。。骇汗苦难揩。离坑脱寨当时子羔逃难。不径不窦。我。�杀羔柴。径窦何妨迈。喙息奔驰路怎挨。
鲍老催
作者：张景
朝代：明
体裁：曲

贴：急当龟缩你不见。果老骑驴常倒足。须防世路多翻覆。使机关。强计较。空碌碌。儿孙自有儿孙福。净：天生有福须尽福。当权错过应难赎。
鹊桥仙
作者：张景
朝代：明
体裁：曲

外上：秋阴惨结。晓云轻片。败柳惊风驱雁。天涯翘首叠烟山只见。一段秋光若练。
鹊桥仙
作者：张景
朝代：明
体裁：曲

旦上：潇疏晚景。物衰时变。端的动人悲叹。乡关何处梦飞丸。不道是天高日远。
黄莺儿
作者：张景
朝代：明
体裁：曲

净：听禀控衷情。检行囊无半星。小生：你家金珠宝贝。几十万斛。在那里去了。净：尽收内帑毫无剩。数年积成。一朝尽倾。人离家破尤堪喑。小生：天网恢恢。疏而不漏。你不知破了多少人家。今日汝家也破了么。净：叹伶仃。亡家走狗。四顾眼睁睁。
黄莺儿
作者：张景
朝代：明
体裁：曲

外：淇澳万竿修。弄纱窗碎影揉。敲风声彻筼筜岫。苍虬箨浮。金茎凤游。七贤六逸频呼酒。渭川幽。虚心荐爽。六月自惊秋。
黄莺儿
作者：张景
朝代：明
体裁：曲

当时宿卫侍王廷只为说易弘器不宜禁锢他。。为言轻招祸生。奸谋调发黄沙境你只道。冰山可凭却原来就。风波骤兴。番舟覆辙灾偏横。法无情。冤家聚首施报眼前明。
黄莺儿
作者：张景
朝代：明
体裁：曲

末：洗耳及投渊。树头瓢声恶喧。陶唐揖授非吾愿。何须酒泉。何商蟹监。皇王帝霸云舒卷。蜕如蝉。阎浮世界。落劫便非仙。
黄莺儿
作者：张景
朝代：明
体裁：曲

末：破腊一枝新。背群芳占早春。孤山癖爱多题品。陇头寄音。窗前见君。何郎雪里来寻问。暗香芬。江城吹落。五月笛中闻。
黄莺儿
作者：张景
朝代：明
体裁：曲

生：千丈挺云端。势凌霄耐岁寒。盘桓抚作归来伴。龙形曲盘。涛声急湍。大夫封诰由来远。偃空山。月明千里。归鹤破苍颜。
黄莺儿
作者：张景
朝代：明
体裁：曲

生：覆辙总堪怜。急流中勇退船。高唐焚栋须回眷有。于陵灌园。严光钓川。烟霞隔断红尘面。老林泉。天空海阔。随处洞中天。
齐天乐
作者：张景
朝代：明
体裁：曲

贴：九门白日风霆劲。家破不禁怜甑。夫主边庭。女娘狱阱。冤恨向谁伸谁罄。旦：长途欲暝风雨歇。衣沾泥淖难行。合：山紫烟凝。叹秋光惨淡倍伤情。
俞无殊移居光福山同顾茂伦樵水访之不值留赠
作者：张有誉
朝代：明
体裁：五言律诗

一径逶迤入，升阶眼膜开。当窗罗洞壑，平地俨楼台。山翠侵檐落，花香拂案来。扁舟同访戴，兴尽尚徘徊。
大司徒毕堂翁老年伯蒙恩予告敬赋
作者：张有誉
朝代：明

间气钟齐鲁，明公迈等伦。中朝推姱节，南国表儒绅。一自持筹日，偏劳报主身。篝灯咨帑绌，雪涕怅庚贫。脉络从来久，侵渔那可陈。军兴苦凋敝，肉食但吟呻。庚癸呼非远，罍瓶耻有因。伤心怀祀虑，草疏感枫宸。握发怜才急，虚衷下士频。无闻徒潦倒，有幸荷陶甄。束带攀稽后，趋曹御□新。立谈标矩诲，起草出迷津。共羡冲边略，能生重地春。阳回将朽木，沫润欲枯鳞。皇眷方听履，闲情忽忆莼。高风千古只，短奏数行真。祖帐东门□，恩纶北阙新。忧时群罢市，慕谊独沾巾。于役羁江介，前驱到海滨。漫传歌召憩，遥拜颂庄椿。未许便高枕，相思早贲轮。尼山原诞圣，泰岳总生申。虞夏多求旧，春秋赖统均。调元颜正渥，拭目冠麒麟。
山斋秋夜
作者：张本
朝代：明

洞庭秋清夜何寂，蓬鬓萧萧枫叶村。白云满几月在牖，碧水浮阶花映门。袖中野况空诗草，醉里家山污酒痕。牢落空江谁吊古，灵胥还有未招魂。
泊淮上
作者：张本
朝代：明
体裁：五言律诗

古庙逼崔嵬，龙旂拥翠来。鹤飞千丈树，碑卧万年苔。刊木疏源远，乘樏凿罅开。至今追禹迹，俯仰重荒台。
秋夜登阊门城楼
作者：张本
朝代：明

月白三吴晚，风清八月秋。芙蓉照江国，蟋蟀上城楼。海思飞云乱，乡心落叶愁。忽闻黄鹤笛，清夜重淹留。
失题
作者：张本正
朝代：明

离却山门十八年，双亲慈爱阿娇贤。那堪归路西风急，空染尘埃半世缘。
瑞麦嘉禾吟
作者：张朱明
朝代：明
体裁：古风

君不见渔阳太守张堪麦，双秀分芒相络绎。又不见中牟仙吏鲁恭禾，联跗共蒂两婆娑。奇迹当年各一尔，千载犹能馨青史。何况如今一岁中，潴濆次第见芳丛。翠浪重重翻夏日，金茎落落躲秋风。猗与嘉瑞岂徒然，为有神君是吕虔。当衙宓韵流焦尾，行部潘花照锦鞯。瑞凤祥麟公可伍，休徵所以致阿堵。愿得令公常似公，宁愁谷贱不如土。
浣溪沙
作者：张杞
朝代：明

苔草无人半入泥，妒风狂雨绿窗西。闲来梦断苦莺啼。蝶媚常黏飞絮浦，燕娇惯舞落花溪。晓天深夜冷幽闺。
瀛洲雨意
作者：张杞
朝代：明
体裁：七言律诗

滩头孤屿水中央，一望烟霞入渺茫。密树无云时带露，浓阴当日独生凉。洪涛层捲喷残岸，巨浪常翻咽野塘。应是江天曙色别，不须待雨自汪洋。
长至编驿如上津
作者：张杞
朝代：明
体裁：七言律诗

楚塞秦关绝磴悬，襜帷按节日行边。扳崖寒落千峰水，凌涧声飞百道泉。一部图书丞相府，几家耕凿葛天年。朝来无限阳和意，散作山城万户烟。
洱水秋风
作者：张来仪
朝代：明
体裁：五言绝句

西风荡野水，浩浩兼葭响。不见弄兵人，渔樵自来往。
西湖
作者：张杰
朝代：明
体裁：七言律诗

谁为鸿濛凿此陂，涌金门外即瑶池。平沙水月三千顷，画舫笙歌十二时。今古有诗难绝唱，乾坤无地可争奇。溶溶漾漾年年绿，销尽黄金总不知。
骊珠台
作者：张栋
朝代：明

珠母何年吐上游，巉然一轴砥中流。我疑重见金山寺，客过惊同白鹭洲。接岸人家浮竹榭，傍城烟火起渔舟。磨崖不用寻云母，坐对青山可黑头。
和钱启新先生丽泽堂即事
作者：张梦时
朝代：明

伊席高谈立雪严，红炉点后若为添。六阴尽处堪观复，一线生时得益谦。妙脱陈筌非墨守，直探玄奥是心占。先生象像惺千古，好共吾侪细细拈。
超然台
作者：张棨
朝代：明

结驷湖山上，凭高亦快哉。昔年曾赏塔，今日却登台。神拂岚光动，杯倾野色开。俗情应可解，长集此徘徊。
古词
作者：张楷
朝代：明

罗帕凝香湿未乾，朱楼窗外雨生寒。灯花知是虚传喜，落尽青煤誓不看。
各东西
作者：张楷
朝代：明

天涯别我东复西，行行各自念前路。惟有飞尘逐马蹄，今宵两下宿何处。不识君安并汝苦，去日渐远路渐长，几夜梦中或相语。飞云上山泥入地，一人一身原自异。风吹云影落泥中，到底相亲不相弃。
吴宫怨
作者：张楷
朝代：明

江空月冷天如水，铜龙漏咽沈檀死。宫中粉黛一千人，白眼相看娇妒起。自入朱帏并翠户，几番曾得君王数。君心好恶自不常，岂在区区歌与舞。宫门倚天铃索垂，冻霜吹老青桐枝。玉銮隐隐背墙去，何人邀得君王归。君前岂无容妾地，旧剑犹存肯终弃。
和王仲初北邙行
作者：张楷
朝代：明
体裁：古风

贵贱终归一抔土，请看北邙山上墓。墓地渐多闲地稀，卜兆谁能择佳处。羲和西奔光景促，休羡高堂与华毂。昨日尊前欢笑人，今宵地下凄凉宿。古人旧墓洛城东，今人新冢更相逢。悬旌挂纸城隅路，折尽长条无茂树。新人归葬免经营，尽取古人旧羊虎。旧坟十家九磨灭，愁杀清明二三月。新坟添土祭奠回，纸钱猎猎烧坟台。
和赋得暮雨送李胄
作者：张楷
朝代：明

微雨沧波路，孤舟薄暮时。雁迷归浦早，云湿度江迟。白日青山暝，芳洲碧草滋。纷纷到华发，相看总成丝。
和酒泉太守席上醉后作
作者：张楷
朝代：明

高台秉烛看剑舞，四坐欢声杂鸣鼓。酒阑罗袖动轻寒，门外萧萧杏花雨。
宫中词
作者：张楷
朝代：明

宫中杨柳戏青娥，不见葳蕤舞凤过。怪底东风不相忘，隔墙吹送落花多。
寻张逸人
作者：张楷
朝代：明

绿溪五里十里，隔水三家四家。借问先生何处，柴门流水桃花。
晚次乐乡县
作者：张楷
朝代：明

故国一千里，他乡此独征。乱山依远戍，寒日下孤城。灯火曕程远，川原入望平。不堪回首处，孤雁入云鸣。
晚次乐乡县
作者：张楷
朝代：明
体裁：五言律诗

故国一千里，他乡此独征。乱山依远戍，寒日下孤城。灯火瞻程远，川原入望平。不堪回首处，孤雁入云鸣。
李陵咏
作者：张楷
朝代：明

李陵入匈奴，自恃将家子。眼空沙漠群，气弱天下士。转战驱懦兵，贪功入深垒。杀气惨云日，笳鼓昏未已。苦将死敌争，坐使家声靡。堂堂飞将军，夫岂卫律比。远意欲有为，偷生以含耻。对案不能食，殊方忍居此。霜寒塞雁鸣，雪冻白草死。迢遥望妻孥，灭没谁与理。
汉宫曲
作者：张楷
朝代：明

日暮上帘钩，春风压翠楼。忽闻宣召急，罗帕掩箜篌。
江南春
作者：张楷
朝代：明

满川啼鸟怨残红，水郭春园柳絮风。新雨一番江水阔，草痕将绿到吴中。
江南春
作者：张楷
朝代：明

满川啼鸟怨残红，水郭春园柳絮风。
春雨一番江水阔，草痕将绿到吴中。
江南曲
作者：张楷
朝代：明

忽得三巴信，郎归未有期。只言风浪险，不是薄情儿。
洛阳道中
作者：张楷
朝代：明

洛阳大道上，日暮香风多。下客驻巾舄，上客停佩珂。
游少林寺
作者：张楷
朝代：明

步入金沙地，相邀坐竹林。僧归青嶂寂，龙卧碧潭深。石涧流春乳，松堂落午阴。高怀殊未已，临别更沈吟。
游金山
作者：张楷
朝代：明
体裁：七言律诗

山压中流寺绕山，海涛送月到禅关。梵王下占冯夷国，龙伯来登舍利坛。晓日钟声催棹发，夕阳帆影送僧还。何当直上浮图顶，万里沧溟一望间。
田园乐四首
作者：张楷
朝代：明

绿杨树头山近，碧草门前径斜。闭户不干俗虑，杖藜时到邻家。孤棹斜阳水村，一犁暮雨平原。藤花靡靡落地，桑叶阴阴闭门。清明处处飞雨，寒食家家禁烟。满地桑阴独步，半窗花影高眠。绕砌一湾流水，当门数个长松。烟中渔艇朝出，雨里人家夜春。
田园乐四首·其一
作者：张楷
朝代：明

绿杨树头山近，碧草门前径斜。闭户不干俗虑，杖藜时到邻家。
田园乐四首·其三
作者：张楷
朝代：明

清明处处飞雨，寒食家家禁烟。满地桑阴独步，半窗花影高眠。
田园乐四首·其二
作者：张楷
朝代：明

孤棹斜阳水村，一犁暮雨平原。藤花靡靡落地，桑叶阴阴闭门。
田园乐四首·其四
作者：张楷
朝代：明

绕砌一湾流水，当门数个长松。烟中渔艇朝出，雨里人家夜春。
白头吟
作者：张楷
朝代：明

君弹绿绮琴，妾赋白头吟。君意都忘弦上语，妾词空写心中素。昔日还同得水鱼，今朝忽若经霜树。妾颜比少未成衰，君心已改少年时。弃置文鹓逐鸡鹜，旧事尽乖新事宜。妾意将君比明镜，一物何曾照双影。风中柳絮未曾粘，浪里浮萍那得定。君岂东流去不返，缺月终期有时满。
竹枝词
作者：张楷
朝代：明

浮云日日蜀山头，石濑年年蜀水流。家住瞿塘三峡下，惯经风浪不知愁。
老将行
作者：张楷
朝代：明

少侍武皇亲幸时，天闲赤骠寻常骑。当围一箭落双隼，万口啧啧称男儿。天山夜捣单于垒，茐岭朝倾颉利师。琵琶帐底金凿落，刁斗营前铁蒺藜。穰苴岂解知合变，孙武何曾识偶奇。当时只拟名不朽，誓向藁街悬贼首。相如白璧还奉君，晋鄙兵符夺悬肘。谩说三徵出草莱，谁誇百步穿杨柳。运筹不数张文成，决计浪传陈户牖。长笑廉颇惟善饭，也知樊哙徒誇酒。蹉跎世事若浮云，阃外传喧寂不闻。帐下争趋新号令，道傍谁识旧将军。对客龙钟羞讲武，逢人磬折学谈文。壁上蟏蛸翳双剑，门前鸟雀散三军。愿得子方怜老马，还同魏尚叙前勋。
赠张将军
作者：张楷
朝代：明

百战功何在，荒城夕照间。角声千骑尽，弓影一灯閒。见月思临塞，因风想出山。当年青海上，犹记突围还。
送人游塞
作者：张楷
朝代：明

别泪堕如丝，含情折柳枝。晚风花落处，寒日马嘶时。记里知前路，占程定后期。百年能几日，强半惜分离。
采莲曲
作者：张楷
朝代：明

青绫裙子试新裁，水面风吹拂拂开。舟小身轻波复静，荷花荡里去还来。
金陵怀古
作者：张楷
朝代：明

落日沧江雨，东风废苑春。莫言三国士，犹胜六朝臣。
长信宫词
作者：张楷
朝代：明

久忘恩幸不成思，每听和銮意亦疑。翠辇自经长乐去，伤心无奈月明时。
陇头吟
作者：张楷
朝代：明

玉门将军秦陇客，十载不归头半白。夜闻陇水忆秦关，晓土城头听羌笛。笛声呜咽送边愁，陇水滔滔日夜流。壮士三千豪气尽，家人翘首望封侯。年年虚建平边策，依旧黄沙陇水头。
魏宫词
作者：张楷
朝代：明

乍起金鱼钥，閒登铜雀台。新欢犹未极，落日苦相催。
北固山
作者：张次仲
朝代：明
体裁：五言律诗

登临来北固，俯视大江浔。铁瓮人烟起，焦山水气深。浮沈天设险，来往客何心。一堑分南北，茫茫自古今。
咏史
作者：张次仲
朝代：明
体裁：五言绝句

七首投铜柱，金椎中副车。吾谋适不遂，天意复何如。
寄陆真如
作者：张次仲
朝代：明
体裁：五言律诗

草绿风翻户，河平水绕村。放船随近远，隐几度凉温。盆贴新荷叶，窗依老树根。悠然观化理，清兴与谁论。
月出
作者：张次仲
朝代：明
体裁：五言律诗

微凉今夕好，月出正当门。岸帻微风至，钩帘清露繁。客来宜卜夜，吾醉孰留髡。软语劳红袖，频催碧玉尊。
苔径
作者：张次仲
朝代：明
体裁：五言绝句

苔径路欹危，幽人自来去。但闻啼鸟声，不识鸟啼处。
东郊
作者：张正蒙
朝代：明

东郊栖息久，老至谢逢迎。秋雾沉山白，寒流拍岸清。葛巾还自正，茅屋不须营。小摘畦边菜，常留共友生。
冬日闲居二首
作者：张正蒙
朝代：明

僻居心远矣，闭户日萧然。一水带寒月，孤村幕夕烟。贫惟尊酒在，诗岂众人传。却忆蒙庄子，冥搜内外篇。夜永衾孤拥，檐深月半窥。霜村鸡唱早，风树鹊栖迟。旧社嗟摇落，新诗记别离。挑灯坐不寐，无梦到天涯。
冬日闲居二首·其一
作者：张正蒙
朝代：明

僻居心远矣，闭户日萧然。一水带寒月，孤村幕夕烟。贫惟尊酒在，诗岂众人传。却忆蒙庄子，冥搜内外篇。
冬日闲居二首·其二
作者：张正蒙
朝代：明

夜永衾孤拥，檐深月半窥。霜村鸡唱早，风树鹊栖迟。旧社嗟摇落，新诗记别离。挑灯坐不寐，无梦到天涯。
初夏园林即事
作者：张正蒙
朝代：明

夏入园林好，欣逢霁景明。药阑香醉蝶，柳岸绿迷莺。道在心逾逸，情闲迹自清。夕阳红欲尽，一抹暮山横。
商人怨
作者：张正蒙
朝代：明
体裁：乐府曲辞

江上商人归，试问商人事。商人不敢言，相对但垂泪。
夏至对雨柬程孺文
作者：张正蒙
朝代：明

堂开垂柳下，默默坐移时。岁序一阴长，愁心两鬓知。雨檐蛛网重，风树雀巢欹。惆怅无人见，深杯空自持。
春暮淮上遣兴有怀恩公
作者：张正蒙
朝代：明

水漫秦淮旧钓矶，一竿每与俗情违。垂垂密柳莺啼早，寂寂重扉客到稀。绿暗桑林蚕叶老，青连药圃兔苗肥。焚香欲就蒲团坐，钟磬沉沉隔翠微。
江上早起有怀侯师之
作者：张正蒙
朝代：明

江流无日夜，客路渺东西。雾接寒潮上，天连晓树齐。闻虫思寂历，过雁惜书题。何日长干道，烦君驻马蹄。
江阁
作者：张正蒙
朝代：明

寂寂重扉掩，悠悠倦客情。江深当五月，阁迥接层城。细雨莺声润，微风水气清。科头坐长日，讵羡世间名。
溪上
作者：张正蒙
朝代：明

自识茅茨趣，风光合在兹。柳青春雨润，山白晓云迟。幽意居偏得，闲身懒更宜。忘机溪上鸟，来往日无期。
溪上居
作者：张正蒙
朝代：明
体裁：七言律诗

小结衡茅避市喧，寒流㶁㶁抱孤村。扉悬白板心犹远，几隐乌皮道自存。傍岸渔舟分爨火，倚窗明月引开尊。寂寥何限幽栖意，不识风光似陆浑。
溪上居
作者：张正蒙
朝代：明

小结衡茅避市喧，寒流觿觿抱孤村。扉悬白板心犹远，几隐乌皮道自存。傍岸渔舟分爨火，倚窗明月引开樽。寂寥何限幽栖意，不识风光似陆浑。
溪上秋思
作者：张正蒙
朝代：明

穷巷故人少，衡门暇日多。凉风时着树，衰叶欲辞柯。生事只如此，幽心谅匪它。乃知溪上乐，把酒对渔蓑。
溪閤坐雨招胡国珍陈用甫二丈
作者：张正蒙
朝代：明

背郭衡门迥，栖迟一径幽。隔帘风挟雨，虚阁晚生秋。水鸟日堪狎，村醪客可留。不嫌成简略，烦为过溪头。
秋日卧病
作者：张正蒙
朝代：明

隐几荒斋寂，深知偃卧情。新方随药简，久病喜秋清。掩径流云色，穿林响叶声。无人见惆怅，白发一重生。
秋日卧病溪上怀饶士骏
作者：张正蒙
朝代：明

偃卧青溪上，闲愁入病中。露华侵夜簟，风子落秋桐。白白千丝鬓，哀哀四壁蛩。所期乘兴客，孤棹几时通。
秋日即事有怀黄任甫
作者：张正蒙
朝代：明

开门凉气入，默默坐移时。积雨逢初霁，斜阳照短篱。交秋桐落早，闰月菊开迟。朋好遥相忆，清尊何所期。
秋日杂咏
作者：张正蒙
朝代：明

孤村秋雨暗，万井暝烟迷。邻杵时飘响，林鸦不住啼。茅茨惭野老，灯火对山妻。因笑病庄舄，空劳楚执圭。
秋日王孟起山庄
作者：张正蒙
朝代：明

天末商飙起，家家闻捣衣。砌虫经候响，篱豆及秋肥。自是机心息，宁知世事违。邻僧有高致，日暮扣岩扉。
秣陵馆夜对张山人
作者：张正蒙
朝代：明

秋风山馆夕，一榻近灯前。共话忽深夜，相看非少年。斗垂天末树，磷出雨余田。亦有茅檐下，饭牛人未眠。
立秋夜溪闻笛有怀程孺文
作者：张正蒙
朝代：明

相思意不尽，迢递且登楼。玉笛梅花夜，银床梧叶秋。开帘片月上，傍水一萤流。今日萧条色，怜君万里游。
雨夜宿王孟起山庄话旧
作者：张正蒙
朝代：明

山堂闻夜雨，隔牖洒长松。渍草悲蛩语，浸苔冷鹤踪。林喧和叶下，涧响杂村舂。不倦连床话，怜君意转浓。
鸡笼山赋得台城怀古得凝字
作者：张正蒙
朝代：明

台城一上路层层，景物萧条感慨增。玄武湖秋鸿雁下，华林园冷露霜凝。空山僧寺三更磬，隔岸人家半夜灯。霸业只今消歇尽，惟余明月照金陵。
失题
作者：张氏
朝代：明

谁云生女作门楣，匪石心肠只自知。碧落虽遥黄土近，柏舟千古重毛诗。
汪明生
作者：张民表
朝代：明
体裁：五言律诗

燕市住西庵，重来续一谈。煎茶移竹火，煮饼渍鱼泔。日月颠毛记，风霜足茧谙。传闻东郡旱，何以慰如惔。
陈古白
作者：张民表
朝代：明
体裁：五言律诗

文传江左秀，情见宋中书。隔面云千嶂，愁心发一梳。良图襄野牧，活计颍滨渔。傥欲枉相访，嵇康候吕车。
游南樵别馆次壁间韵
作者：张永明
朝代：明

别馆弘开倚碧峰，重来飞絮满晴空。十年草绿王孙梦，几树花红佛子功。亭带野香经暮雨，桥连云壑卧秋虹。故人携我清虚境，地主兼逢气味同。
西林八景 其一 太行分秀
作者：张永明
朝代：明

壶关胜槩冠平阳，佳丽支分自太行。乔岳晖含山谷秀，馀芬映带水云乡。颙瞻梓里青螺远，翘望邻封翠黛长。羡尔归来吴郡牧，西林醉酒任徜徉。
西林八景 其七 郭公神异
作者：张永明
朝代：明

赫赫威名羡郭公，金身随处显灵聪。不教轻侠多生慢，祗为雷霆一击功。白简朱楹惊魍魉，绯袍碧殿吐霓虹。只因神武多徵应，伏腊黔黎拜祷同。
西林八景 其三 佛岭摩云
作者：张永明
朝代：明

层峦耸壑势千寻，中隐西方祇树林。甘雨已闻青甸足，晴霄又见白云深。岧峣仰止天边暗，缥缈平临涧底阴。佛力从来能变幻，谁云出岫本无心。
西林八景 其二 漳水合流
作者：张永明
朝代：明

交漳上党水冲瀜，翠涨瀰漫落远空。分处源流同且异，合时泾渭异还同。横塘渔笛溪山外，隔岸鸥群烟雨中。珍重达人无底事，月明鼓枻笑春风。
西林八景 其五 药王胜会
作者：张永明
朝代：明

庙貌森严尊俎悬，方春齐祷药王前。壶关士女声传呗，梵刹僧伽口吐莲。蜡炬煇煌焚宝篆，赢囊倾倒掷金钱。善因祗为来生结，迟看旋登兜率天。
西林八景 其八 洛女仙飞
作者：张永明
朝代：明

双娥洛浦奋雄飞，遐举翩翩上紫微。漫道乘鸾归玉女，浪闻鼓瑟属湘妃。凌虚天阙云为驾，步月蟾宫羽作衣。千载仙踪如可作，不徒太姒嗣前徽。
西林八景 其六 北极灵神
作者：张永明
朝代：明

九天玄武旧尊神，祠宇崇山近北辰。剑佩拂云旗旐黑，龟蛇出匣印符真。披缁自古昭灵应，擢发于今得正因。任重后人齐致祷，榔梅岁岁报先春。
西林八景 其四 鸾坡积翠
作者：张永明
朝代：明

繁阴佳秀满林皋，翠积鸾坡入望劳。大块文章荣草树，阳春明媚现焄蒿。东风有意来芳境，游子无心折宝刀。到此便须为乐地，任教对景醉葡萄。
西林八景·太行分秀
作者：张永明
朝代：明

壶关胜槩冠平阳，佳丽支分自太行。乔岳晖含山谷秀，馀芬映带水云乡。颙瞻梓里青螺远，翘望邻封翠黛长。羡尔归来吴郡牧，西林醉酒任徜徉。交漳上党水冲瀜，翠涨瀰漫落远空。分处源流同且异，合时泾渭异还同。横塘渔笛溪山外，隔岸鸥群烟雨中。珍重达人无底事，月明鼓枻笑春风。层峦耸壑势千寻，中隐西方祇树林。甘雨已闻青甸足，晴霄又见白云深。岧峣仰止天边暗，缥缈平临涧底阴。佛力从来能变幻，谁云出岫本无心。繁阴佳秀满林皋，翠积鸾坡入望劳。大块文章荣草树，阳春明媚现焄蒿。东风有意来芳境，游子无心折宝刀。到此便须为乐地，任教对景醉葡萄。庙貌森严尊俎悬，方春齐祷药王前。壶关士女声传呗，梵刹僧伽口吐莲。蜡炬煇煌焚宝篆，赢囊倾倒掷金钱。善因祗为来生结，迟看旋登兜率天。九天玄武旧尊神，祠宇崇山近北辰。剑佩拂云旗旐黑，龟蛇出匣印符真。披缁自古昭灵应，擢发于今得正因。任重后人齐致祷，榔梅岁岁报先春。赫赫威名羡郭公，金身随处显灵聪。不教轻侠多生慢，祗为雷霆一击功。白简朱楹惊魍魉，绯袍碧殿吐霓虹。只因神武多徵应，伏腊黔黎拜祷同。双娥洛浦奋雄飞，遐举翩翩上紫微。漫道乘鸾归玉女，浪闻鼓瑟属湘妃。凌虚天阙云为驾，步月蟾宫羽作衣。千载仙踪如可作，不徒太姒嗣前徽。
赠少司寇曾前溪南还
作者：张永明
朝代：明

世讲投情三十年，赤墀环佩共朝天。羡君义气驱千古，愧我官联躐后先。叠叠骊歌燕水北，悠悠云树剑江边。满轮物色询黄发，龙卧东山未许坚。
题右山诗卷
作者：张永明
朝代：明

南州翠巘郁纠纷，别有仙居向碧云。宇结青莲浮景色，门邻丹壑藉氛氲。未将矫翮参鹓□，□□□□□□□。□□□□□□□，□□□□□□□。
蓟州道中
作者：张永祯
朝代：明
体裁：五言律诗

匹马渔阳道，休嗟行路难。霜林无定叶，秋水有馀寒。白雁飞初下，明霞落未残。盘山凝望里，烟外出层峦。
东湖社集诗分得风字
作者：张汝开
朝代：明
体裁：五言律诗

景亦怜同调，留霞衬水红。句争孤刹峻，啸彻夜湖空。碧问酒中月，香分衣上风。醉还闻细语，老不让人雄。
晋康八景 其一 端溪夜月
作者：张汝秀
朝代：明

惟爱端溪景最幽，一泓光澈玉壶秋。徘徊云影连霄汉，滉漾银河浸斗牛。玉兔倒涵山色净，晴川清蘸水晶浮。金波皎皎溪澄彻，偏称骚人夜唱酬。
晋康八景 其二 西湾渔唱
作者：张汝秀
朝代：明

名湾深映绿杨烟，无数渔郎泊钓船。一曲沧浪明月夜，数声欸乃夕阳天。讴歌引出游鱼听，笑语惊疑宿鸟迁。烟雨一蓑閒撒网，得鱼沽酒醉长年。
晋康八景·端溪夜月
作者：张汝秀
朝代：明

惟爱端溪景最幽，一泓光澈玉壶秋。徘徊云影连霄汉，滉漾银河浸斗牛。玉兔倒涵山色净，晴川清蘸水晶浮。金波皎皎溪澄彻，偏称骚人夜唱酬。名湾深映绿杨烟，无数渔郎泊钓船。一曲沧浪明月夜，数声欸乃夕阳天。讴歌引出游鱼听，笑语惊疑宿鸟迁。烟雨一蓑閒撒网，得鱼沽酒醉长年。
万寿节朝天宫习仪二首
作者：张治
朝代：明

曲槛通丹室，长松锁翠烟。楼台凌绝巘，钟磬发诸天。瑞荚生尧日，绯桃入汉年。君王有明德，万寿应高玄。看佩移宵烛，闻钟候晓鸡。鼓严千队肃，嵩祝万声齐。凤吹随金仗，龙宫隐玉题。回看天北极，香案五云西。
万寿节朝天宫习仪二首·其一
作者：张治
朝代：明

曲槛通丹室，长松锁翠烟。楼台凌绝巘，钟磬发诸天。瑞荚生尧日，绯桃入汉年。君王有明德，万寿应高玄。
万寿节朝天宫习仪二首·其二
作者：张治
朝代：明

看佩移宵烛，闻钟候晓鸡。鼓严千队肃，嵩祝万声齐。凤吹随金仗，龙宫隐玉题。回看天北极，香案五云西。
九日子言家用壁间白坡韵二绝
作者：张治
朝代：明
体裁：五言绝句

莫问昆崙山，云断一千里。莫对渊明花，秋风中夜起。
九日登观象台归饮凭虚阁
作者：张治
朝代：明
体裁：七言律诗

象纬丹梯凌绝巘，鸡鸣高阁俯凭虚。古今人世登临外，百二山河览眺馀。九日天涯催节序，万峰秋色落郊墟。绿樽醉把黄花看，乌帽愁惊白发疏。
发茶陵别诸亲旧
作者：张治
朝代：明

行行离故里，洒泪别交亲。明发过湘水，应为更远人。雨侵山树晓，花落莫江春。何事怀簪组，风尘白发新。
同杨后江黄希斋赵洪洋陆双石迎祥寺分韵得溪字
作者：张治
朝代：明
体裁：五言律诗

郭外逢僧寺，林深野路迷。扪萝凌石磴，随柳过青溪。花梵闻经语，松风听鸟啼。向来幽僻意，欲就白云栖。
废寺
作者：张治
朝代：明

古寺饶苍苔，断础委蔓草。秋高木叶深，霜重池荷老。日光穿云来，竹色不可扫。世代成古今，恻然伤怀抱。
徐州次陈水部韵
作者：张治
朝代：明
体裁：七言律诗

古道遥连河上开，贤豪陈迹半蒿莱。山青雨歇断虹出，江阔夜深明月来。萃墨孤亭还细草，歌风千古但高台。绿云自锁云龙色，无复山人放鹤回。
怀贞斋少詹
作者：张治
朝代：明
体裁：七言律诗

云树荒凉对石城，重来非复旧诗盟。折梅东阁春相忆，伐木空山鸟自鸣。江海蛟龙波浪阔，省堂风雨梦魂惊。瑶琴独抱朱弦冷，何处楼台看月明。
放舟
作者：张治
朝代：明
体裁：五言律诗

野水孤舟动，春帆江色开。烟花迎缆出，沙鸟傍人来。云白唐朝寺，山青玉女台。乾坤意无限，随意葛巾颓。
无碍山房
作者：张治
朝代：明
体裁：五言绝句

碧嶂孤云宿，青天一鹤飞。夜龛灯影灭，藤月照禅衣。
春谷
作者：张治
朝代：明
体裁：七言绝句

皛皛晴云芳草堆，千花万花相映开。东风吹雨入山阁，啼鸟一声何处来。
杂咏二首
作者：张治
朝代：明

大明宫阙九天开，中使传宣殿里来。红玉雕盘宫锦覆，上公含笑赐金回。望湖亭下水如天，曾是宣皇赐幸年。玉辇不来凫雁冷，一湖杨柳锁春烟。
杂咏二首·其一
作者：张治
朝代：明

大明宫阙九天开，中使传宣殿里来。红玉雕盘宫锦覆，上公含笑赐金回。
杂咏二首·其二
作者：张治
朝代：明

望湖亭下水如天，曾是宣皇赐幸年。玉辇不来凫雁冷，一湖杨柳锁春烟。
梅园秋游
作者：张治
朝代：明
体裁：七言律诗

燕门九月天雨霜，瘦马城西冲晓凉。曲岸傍桥芦叶短，断畦临水稻花香。鹅池清浅移舟入，鸟树苍茫载酒尝。不有主人知爱客，可能垂钓对斜阳。
江宿
作者：张治
朝代：明

移舟初极浦，倚岸即斜曛。澹澹月临水，微微星出云。流萤散高影，暗水聚寒纹。山雨夜深至，凄然不可闻。
江暮
作者：张治
朝代：明
体裁：五言律诗

薄暮回江舸，轻风满柁楼。水空天上下，波动月沈浮。鹭宿洲逾静，钟鸣寺转幽。渔灯依近浦，明灭向沙头。
河西草堂为童内方乃兄赋
作者：张治
朝代：明
体裁：古风

君住玉沙湖，云构函虚敞。荷露凝清香，竹风动幽响。月华川上来，烟水平如掌。深居澹无营，悠然谢尘鞅。闭门卧高舂，不知春草长。朅来燕市游，驱车何慨慷。细雨悬孤帆，青山还独往。我屋潇湘东，林岩亦萧爽。三年缚缨裾，怀之空惝恍。衡岳千万峰，因君发遐想。几时湖上归，与君弄兰桨。
泊汉口走笔简朱侍御
作者：张治
朝代：明
体裁：五言绝句

维舟汉江滨，水色照黄鹤。骢马何不来，风雨横江落。
清溪阻雨
作者：张治
朝代：明

客愁已若此，况听雨声多。潮气连沧海，江光涌白波。暝云低野度，湿鸟掠船过。咫尺齐山色，萧萧锁薜萝。
登石钟山望庐山
作者：张治
朝代：明

庐岳亭亭翠万重，悬泉千尺挂飞龙。石钟山下江如镜，映出青天五老峰。
秋夜与永宁诸宗丈话旧
作者：张治
朝代：明
体裁：五言绝句

圆月明高峰，吟蛩在空壁。尊酒话青州，槐阴露欲滴。
秋怀酬泰泉学士
作者：张治
朝代：明

花下疏钟静，天涯独客愁。功名扬子阁，词赋仲宣楼。杜若沧洲雨，春潮野渡舟。有怀吾共汝，双鬓又逢秋。
秋日登城楼用南田韵
作者：张治
朝代：明

城临孤壁迥，楼出万峰开。域势衔天阔，江形抱楚回。野风吹日落，霜雁切云哀。直北长安道，凭轩首独回。
秋郭小寺
作者：张治
朝代：明

短发行秋郭，尘沙记旧禅。长天依片鸟，远树入孤烟。野旷寒沙外，江深细雨前。马蹄怜暮色，藤月自娟娟。
竹溪卷
作者：张治
朝代：明
体裁：古风

君不见潇湘万竿玉，君不见洞庭千顷秋。苍蛟夜舞风雨黑，鼋鼍日抱青天游。三年仗剑事明主，君山衡岳空回头。长安六月红尘浮，竹溪竹溪何清幽。安得载酒竹溪去，醉卧秋阴看白鸥。
草市庙
作者：张治
朝代：明

登临犹不倦，倚杖更山扉。旧壁龙蛇落，空堂蝙蝠飞。云香流别涧，树影动深矶。便欲招仙侣，青天振羽衣。
贺新郎·酬王曼仙之长沙途中有寄
作者：张治
朝代：明
体裁：词

烽火连云起。怪王郎、布帆无恙，锦囊私喜。蕙亩兰皋都经遍，慷慨悲歌未巳。还凭吊、洛阳才子。叹息楚臣遭放逐，向汨罗、江上沉秋水。岸上竹，两妃泪。衡阳雁断书难寄。看严城、万点狼烟，千重铁骑。投笔封侯君知否，不负男儿志气。堪笑煞、渔樵活计。一卷阴符三寸舌，算人生、事业当如此。把长剑，天外倚。
送南城李知事宪之惠州
作者：张治
朝代：明
体裁：七言律诗

天涯霜雪貂裘黑，古道重云野树愁。作客风尘皆万里，送君江海独孤舟。青巾旧说苏南海，白发今传李惠州。幕府官閒诗兴好，定须饱饭对罗浮。
送赵白崖之任安成
作者：张治
朝代：明
体裁：五言排律

忆昔荆门路，青山赵氏居。石桥寒涧细，古木暮村虚。吾子今才俊，为官且簿书。安成饶礼俗，封壤带衡庐。凉露侵征旆，秋星伴使车。上林相别地，应惜雁行疏。
送钟时亭之南雍
作者：张治
朝代：明
体裁：七言绝句

霜落燕山万木稀，君行岁晚欲何依。十年空献君王策，犹向桥门著布衣。
道场纪事
作者：张治
朝代：明

黄发真人戴玉冠，身骑金虎佩苍鸾。俯窥日月行丹极，贪礼星辰拜石坛。幡影一庭仙掌净，钟声万户彩云寒。朝元初罢千官下，碧宇沉沉夜未阑。
与薛君采夜语
作者：张治道
朝代：明
体裁：五言律诗

入夜杯仍把，论交泪暗挥。醉怜山月上，愁对海云飞。江汉三年阻，风尘万事非。故乡南北远，犹恨不同归。
嘉靖丙戌六月五日京兆驿观进贡狮子歌
作者：张治道
朝代：明

嘉靖中叶称至治，海内纷纷多异瑞。天子虽闭玉门关，狻猊犹自远方至。呜呼！此物胡为来？钩爪巨牙身嵬嵬。忠顺丘墟土番叛，西域之国绝贡献。月支疏勒称西极，此物十年达中国。目光如电众所惊，踞地咆哮天为黑。倾都之人尽来观，我亦走马入长安。长安市人色无欢，为道食羊责县官。一时无羊人遭鞭，羊备犹索打干钱。高鼻番人眼如拳，锦衣绣裤赤槛前。有时玩弄口生烟，猛烈惊奔声震天。百兽跄地虎豹，鸡犬不复鸣青田。狻猊之外有青兕，四十年前曾过此。异像常闻父老传，奇形尚在丹青里。噫嘻！先皇好搏兽，豹房虎圈亲来斗。自谓真龙虎敢当，挽衣一近遭虎伤。至今海内传其事，呜呼此物安足视！凤凰绝鸣，麒麟不游。牛马不蔽野，狻猊达皇州。我来观罢生繁忧。
晚日溪上望北原作柬管平田
作者：张治道
朝代：明

天晴木叶下，溪上不知还。日晚收寒雨，云轻出断山。野情双鸟外，秋水乱鸥间。回首高原暮，何时共一攀。
清明日
作者：张治道
朝代：明
体裁：五言绝句

草没尚书履，花迷御史骢。长安佳丽处，偏在曲江东。
白鹭
作者：张治道
朝代：明
体裁：五言绝句

沙头白鹭鸶，飞向青山阁。日暮行人稀，还向沙头落。
闻雁
作者：张治道
朝代：明

何事天南雁，春来又北飞。为忧霜雪苦，转见羽毛稀。江汉惭余阻，潇湘笑汝违。云霄踪迹异，空有泪沾衣。
青楼曲
作者：张治道
朝代：明

长安狭邪绿水滨，青楼罗绮暗生春。碧纱窗外东风起，飘落杨花不着人。
七夕词
作者：张泰
朝代：明
体裁：古风

璚宫玉露消残暑，才过七夜凉如许。广庭儿女巧盘开，瓜水绣针香作缕。上楼斜月捲帘轻，烟霄几处人歌舞。清寒渐入宫中树，六宫不眠看牛女。隔河如渡彩云軿，惭恨素娥谁伴侣。
七夕词
作者：张泰
朝代：明

璚宫玉露消残暑，才过七夜凉如许。广庭儿女巧盘开，瓜水绣针香作缕。上楼斜月捲帘轻，烟霄几处人歌舞。清寒渐入宫中树，六宫不眠看牛女。隔河如渡彩云輧，惭恨素娥谁伴侣。
东风
作者：张泰
朝代：明

最是东风管别离，年年吹发绿杨枝。行人去日曾攀折，每到春来有所思。
中秋谒陵行值泥淖
作者：张泰
朝代：明

病客秋乘白鼻騧，惟愁路险不愁赊。乱蹄交处逢深泞，细水流边得浅沙。穿巷轻装嫌树碍，出林团幔爱风斜。还怜快意千峰晓，旷望平原踏野花。
为镇江唐惟敬题一泓亭
作者：张泰
朝代：明

江郭喧喧此室幽，当阶一水净涵秋。晴看细浪摇花幔，夜汲寒星落茗瓯。未惜草书供渴兔，最愁横吹觉潜虬。题诗为问唐清叟，还许濠梁作胜游。
九日潘大临句寄友人
作者：张泰
朝代：明

满城风雨近重阳，城上浮云压四荒。江色远连沧海白，菊花寒傍绿樽黄。北边笳角将吹雪，南国山川未雨霜。为报故人休岸帻，黑头难学孟嘉狂。
二陆来酌闻邻家弦索声
作者：张泰
朝代：明

夜阑烧烛对残樽，欲罢犹怜客未醺。邻舍儿童能解事，琵琶声里惜离群。酒浅灯寒醉不成，隔墙弦语若为情。太平儿女中原乐，不是蛾眉出塞声。
二陆来酌闻邻家弦索声·其一
作者：张泰
朝代：明

夜阑烧烛对残樽，欲罢犹怜客未醺。邻舍儿童能解事，琵琶声里惜离群。
二陆来酌闻邻家弦索声·其二
作者：张泰
朝代：明

酒浅灯寒醉不成，隔墙弦语若为情。太平儿女中原乐，不是蛾眉出塞声。
京中春
作者：张泰
朝代：明

辇路轻尘扑马鞍，酒房花市绣成团。一家楼榭东风里，多少春愁隔画栏。
伤春曲
作者：张泰
朝代：明

东风吹春染柳条，晴花卷雪烘不消。陌头小辇轻遥遥，绿波无情漫蓝桥。小雨生寒暖犹薄，尽日无眠倚朱阁。昨夜梨云入梦香，腰肢舞困秋千索。
元旦
作者：张泰
朝代：明

天上寒星敛曙钟，海隅佳气溢晴空。东华涌出瞳眬日，南极吹来长养风。丹凤历端观夏正，瑶华枝上见春工。体元天子调元相，管领民归玉烛中。
八月十七日
作者：张泰
朝代：明

夜阁鸣钟辟九关，秋墀斜月照东班。早时清切闻天语，犹未分明识圣颜。待旦思兼姬孔上，忧民心在舜文间。还知问寝慈闱晓，笑语生孙敕载颁。
六日初斋夕偶成
作者：张泰
朝代：明

素幔隐红毡，神清夕未眠。春星窥牖入，宫漏隔街传。树影旧房月，茶香新汲泉。斋居此风景，容易见年年。
初寒曲
作者：张泰
朝代：明

金钱弄霜寒浅浅，小阁云帘朝不捲。飘风赴闺罗袂单，翠袄出箱香冉冉。薰炉试手龙煤温，半床衾被愁黄昏。芙蓉落瓣荷干秃，幽凫还傍南塘宿。
初寒有述
作者：张泰
朝代：明

寒灯影里雁声秋，半夜西风起北楼。万里漫添胡马色，几年浑减朔方忧。关河积水连天迥，城阙疑云拂曙浮。细雨朝回问裘褐，老郎惭为病躯谋。
午日对雨
作者：张泰
朝代：明

黄梅雨里端阳节，燕子帘前解愠风。楚粽叶缠江米白，蜀葵花间海榴红。六年忧阕清贫日，五月斋居久病中。碧酒香蒲堪细酌，破愁惟少故人同。
南湖耕隐
作者：张泰
朝代：明

锡山老人世事疏，服田力穑住南湖。初耕稳办醉乡料，未祭已还官府租。草泽樵渔为逸侣，茅茨经史作农儒。似嫌沮溺终忘世，肯放儿孙涉仕途。
听雨亭为吴汝贤
作者：张泰
朝代：明

雨未来时思只清，岂无高兴向新晴。祗应当日名亭意，偶听圆荷叶上声。
吴门
作者：张泰
朝代：明

万井烟花绕故都，阖闾宫苑自荒芜。江魂吼浪空雠越，山黛颦秋已破吴。台下草深无过鹿，城头月落有啼乌。英雄老去年华在，海日曈曈水满湖。
吹笛士女图
作者：张泰
朝代：明

冰簟银床倚石屏，芭蕉凉露湿秋庭。贞心试托湘江竹，吹向流云与凤听。
周评事母墓有横塘烟霭之景邀余赋
作者：张泰
朝代：明

陇外横塘带曲堤，春深烟霭正凄迷。浮林晓入寒松湿，到野晴和碧草齐。远水长云悲鹤去，空山易暝乳乌啼。花舆几度游魂在，肠断蘋香浦日西。
和人西湖吊苏小
作者：张泰
朝代：明

苏公堤上驻游踪，苏小门前几客逢。片水独来看属玉，一丘谁与葬芙蓉。比将妾命秋云薄，锁断春魂野雾浓。江北江南尽离思，越姬吴女漫脩容。
和文量韵送客
作者：张泰
朝代：明

别酒难醺差胜茶，不劳歌板聒人挝。兵曹出使剑横雪，文客饯行囊载霞。春草中原肥万马，东风行路过千花。定知几处怀青琐，趣驾津亭闻曙鸦。
和武季丈早春游宴
作者：张泰
朝代：明

日满寒塘冰渐开，细泉声里觉春来。物华天与新双眼，酒量吾应长一杯。野色放青回冻草，暗香凝雪上晴梅。病躯方藉风光慰，敢问朝簪染素埃。
和舜咨留别之作
作者：张泰
朝代：明

陈情即荷厚恩归，问寝行瞻八座巍。内酒已供游子饯，御香犹在讲臣衣。三山路指江梅发，二月帆先海燕飞。君比同时闻达早，移忠称报莫迟违。
夏夕
作者：张泰
朝代：明

林居多晚兴，袗绤对清觞。野竹漫藏坞，溪云低亚墙。一星萤照夜，数点雨生凉。远近藕花发，逼人秋梦香。
娄城晚眺
作者：张泰
朝代：明

高城一望思茫茫，湖转娄江入海长。边境到今非汉县，古仓何处积吴粮。鸥栖浅渚寒芦净，雁落平畴晚稻香。野水閒云吟不尽，玉峰西面看斜阳。
宿萧工部厂厅待文庙祀
作者：张泰
朝代：明

茶果供谈烛映屏，美人相款宿寒厅。朦胧林表初弦月，隐见云间过雨星。起望招摇知夜午，行随冠佩祀秋丁。初心向道频中止，迟暮吾惭践孔庭。
宿雁图
作者：张泰
朝代：明

理卷霜毛宿晚汀，旅魂应自绕秋冥。西风莫搅蒹葭水，月苦沙寒易得醒。
寄梧塍徐尚贤
作者：张泰
朝代：明

新秋时雨霁，夕景月华续。凉轩念吾契，一别几寒燠。风露摇琴丝，清凄不成曲。永怀池阁夜，文酒欢未足。山川动为阻，飞翰徒盈束。何当觏之子，锦陌秋衣绿。
寄陆鼎仪
作者：张泰
朝代：明

天涯裘葛易经时，多少閒情恼梦思。碧树惊风回夜馆，绿荷凉雨泛秋池。故人多病谁相问，圣主深恩敢自期。垂白倚门俱有待，青年薄禄未应辞。
寒宵曲
作者：张泰
朝代：明

芙蓉露冷飘香玉，风袭湘帘弄红烛。银屏围护佩珰声，翡翠楼中人独宿。铜壶水涩秋点长，窥窗缺月侵象床。起拈金剪指生雪，素罗无光纨段香。床前欲写相思意，呵冻冰毫不成字。梅花消息几时来，翠鸟无声蝴蝶死。兰薰不温眠未能，锦衾叠拥鸳鸯绫。晓鸦啼醒少年梦，枕前泪积珊瑚冰。
屏山老人诗用李宾之韵
作者：张泰
朝代：明

岁晚开园傍玉屏，朝朝仙屿眼中青。九峰分秀来空翠，森木团烟隐鹤汀。东老自为仙隐地，南山宜作寿藏铭。有生期与人同乐，不饮常防客共醒。文屦长年盈我户，惠风迟日散邻扃。并荣华萼知春足，连秀芝兰觉地灵。雅望满乡称长者，德言康俗胜官刑。义声津口垂虹石，仁术囊中本草经。载悦凤毛晞杲杲，坐忘乌帽裹星星。屏山有叟增光价，千载应看似敬亭。
庆成宴次韵
作者：张泰
朝代：明

紫坛郊罢诏开筵，礼盛清朝乐奏仙。衮服昼临周陛九，宫花春覆汉官千。瑶池酒煖金杯散，阿阁春晴彩仗联。浅薄也分珍赐出，敢忘歌颂奉尧年。
度扬子江
作者：张泰
朝代：明

一从捐佩涉江归，又与清江六载违。载酒重来多病后，压堤依旧众山围。楼台水市苍烟集，草树沙汀白鸟飞。不尽棹歌沧海兴，广陵沽酒送斜晖。
徐沛道中
作者：张泰
朝代：明

潇条徐泗路，野望少人烟。瘦马嘶长坂，饥乌落远田。叶声秋树里，帆影夕阳边。便合乘轻舸，沿流上济川。
忆昨酬李宾之
作者：张泰
朝代：明

狂生忆昨开怀抱，醉倒西平孙子家。红烛尽筵宵解榻，翠盘醒酒晓分瓜。同官久爱亲知己，独客兼能惜岁华。何日慈恩寺傍路，一樽重看藕塘花。
悼内
作者：张泰
朝代：明

薄宧无能愧有家，霜风惊悴合欢花。海图犹念缝雏褐，乡路空期挽鹿车。心绪每劳愁客计，鬓丝曾不待年华。渐生知识儿曹剧，谁共寒灯笑语夸。
折梅有感
作者：张泰
朝代：明

欲赋閒情思苦迟，却将多病恨芳时。谁言句律春来细，开过梅花无好诗。
斋夜先宿西朝房次夜宿翰林乃寄西僚
作者：张泰
朝代：明

东西斋邸半同年，莫讶孤踪爱屡迁。十载稀逢通夕话，一灯真喜对床眠。茗泉虚接春瓯饮，藓浪惭陪石鼎联。病宿旧房还取便，未应萧索吝来篇。
明妃怨
作者：张泰
朝代：明

黄金不买美人图，留得倾城事羯胡。翠屋有春宁失宠，毡裘虽煖若为娱。琵琶泪落边风苦，环佩魂归汉月孤。遗恨沙头青冢草，年年得似渭陵芜。
春寒曲
作者：张泰
朝代：明

鞦韆索上颠风生，侬家小院寒轻轻。柳眼低回晓凝碧，花颜欲破春无情。半捲朱帘罗袖薄，芳尘妒绣窗间落。安得巫山十二屏，飞入瑶台护香幕。
春思
作者：张泰
朝代：明

暖云吹雨过蓬莱，九陌风光照眼开。公子春罗轻涴酒，美人蝉鬓薄沾埃。花随玉马看山去，柳插香车上冢回。惆怅西山夕阳外，烟绵碧草绣金台。
春日睡起
作者：张泰
朝代：明

春眠仍值酒初酣，奈可梁间燕二三。好梦断来何处续，落花风雨满江南。
春雨
作者：张泰
朝代：明

凤城高阙晓云低，冉冉春阴欲霁迟。三月轻寒疏雨送，一番生意百花知。浓沾小苑烟霏滴，润入遥山紫翠移。明日水边晴亦好，远寻芳草寄相思。
春雪用韩文公韵
作者：张泰
朝代：明

闰月何多雪，閒居每一谣。剩寒欺乍暖，暴积继前消。任使山增势，休令竹折腰。花拘将艳蕊，柳抑半青条。鸟食迷原野，人踪减市桥。玲珑疏树映，宛转小风摇。冷过听莺日，晴思堕马朝。藉冰衣免污，伏枕梦犹飘。清绝怜披氅，风流忆舞绡。却须暄节健，宜瑞不宜饶。
是夕得文量八音述病之作明日用韵自述以报
作者：张泰
朝代：明

金马门前散早朝，石渠高阁夏云销。丝纶有道阶惭近，竹素无功佩懒摇。匏汲宫泉分雨气，土怀滨海望晴寥。未除消渴惊秋至，木落虚庭响碧瑶。
月出古城东
作者：张泰
朝代：明

月出古城东，照我白玉堂。桂树下秋影，兰英团露光。焚香坐清夜，灭烛移银床。皎皎美人意，相思何可忘。
朝回
作者：张泰
朝代：明

朝回布袜一官閒，近阙清门不用关。没骭雪骑羸马过，满鳞冰买冻鱼还。得沾微禄强赊酒，不起高楼亦看山。明日又迎长至节，独愁空使二毛斑。
松隐
作者：张泰
朝代：明

丈人几载植霜根，老树今为众木尊。偃蹇坐忘梅岁月，高寒能荫竹儿孙。邻翁对饮分花味，海鹤频过动藓痕。绝却尘弦风奏曲，祇应幽趣此中论。
柳絮
作者：张泰
朝代：明

隐院遮宫万柳垂，晚春天气絮霏霏。不和尘土初粘雨，得弄晴光未落晖。梦断流莺云捲幔，宴酣归骑雪围衣。未应撩乱迷人眼，辇路分明到琐闱。
次夜月复盛明急就
作者：张泰
朝代：明

皓灵呼月上清都，斜汉疏星半有无。玉臂夜寒人折桂，翠翎秋湿凤栖梧。碍空楼阁开天榜，满镜山河拥地图。欲向此中分兔颖，自装瑶管画冰壶。
汉宫词
作者：张泰
朝代：明

被寒烧尽郁金香，侍女无言立近床。一样玉壶传漏点，南宫夜短北宫长。
江南春和杜牧韵
作者：张泰
朝代：明

细雨轻烟酿翠红，年年川谷自春风。伤心莫话南朝寺，多在吴王禁苑中。
河仙谣
作者：张泰
朝代：明

银河迢迢界秋昊，碧沙两岸生瑶草。冰轮半浸练影寒，兔杵声乾桂花老。锦鸡宫对乌鹊桥，鸾车辗云天女娇。河西郎君双髻小，牵牛耕烟种兰苕。翠帔仙裙笑相遇，星罗斗帐秾香护。嬴女吹箫庆合欢，羿姬独宿啼清露。天上恩情惟此夕，求巧女儿那刺促。踆乌不管经年思，须臾飞上扶桑枝。
海城春望
作者：张泰
朝代：明

一带浮光界远田，数村花柳簇春烟。谁家酒幔招人醉，摇荡东风出树颠。
清景
作者：张泰
朝代：明

急雨飘风小作寒，依然清景在人间。通宵睡起看明月，连日朝回见好山。愧我晚于诗律拙，可谁秋伴酒樽閒。本无能事求知己，敢惜微官了壮颜。
游仙词（十七首）
作者：张泰
朝代：明

扶桑帝子快弯弓，百发金丸赤水东。惊起北溟双巨翮，等闲飞到九光宫。十二琼楼丽紫清，银河隔座泻秋声。翠鸾扶起瑶台月，人在仙家第五城。海风吹绉蔚蓝天，山涌芙蓉月涌莲。对对凌波尘袜小，相逢多是水中仙。蓬莱水浅不容舠，欲借瑶池养六鳌。王母裁书报龙伯，仙源只好灌蟠桃。龙女携筐到日南，扶桑摘叶饲冰蚕。缫丝倩得鲛人手，为织红绡制舞衫。仙人天上好楼居，门外离离种白榆。一曲洞箫吹向月，夜深惊起海中乌。鱼轩碾破水中天，雾鬓风鬟从列仙。鼍鼓冬冬敲向月，洞庭君女嫁泾川。碧沙瑶草带银潢，天女停梭夜采香。也觉九霄风雾冷，不裁云锦寄牛郎。熊盈娘子董双成，王母前头一对行。天陌偶逢秦弄玉，相将凤管和鸾笙。蟠桃熟酝九华浆，阿母临池不自觞。已赚穆王驰八骏，又教青鸟报刘郎。广寒宫殿月中开，谁奉君王到上来。朝士无缘攀逸驾，只听归唱紫云回。二妃天上遇重华，锦瑟瑶琴乐帝家。世上狂夫休浪想，对樗蒲斗紫兰花。鹤笙鸾驾隔苍烟，天上那知更有天。不向九霄歌《白雪》，怕人知是小诗仙。金阙西厢玉案前，众中谁是掌书仙。欲披小券支风月，借与琅函五色笺。紫泥坛上火流红，夜半天神降竹宫。玉器七千陈湛露，翠蛾三百舞灵风。白雀主人乘白龙，老刘翻领太山封。天翁亦自让捷足，莫怪凡夫争长雄。杨回不嫁倪君明，东岛西池各自行。从女九千公有伴，任他青鸟自逢迎。
游仙词（十七首）·其一
作者：张泰
朝代：明

扶桑帝子快弯弓，百发金丸赤水东。惊起北溟双巨翮，等闲飞到九光宫。
游仙词（十七首）·其七
作者：张泰
朝代：明

鱼轩碾破水中天，雾鬓风鬟从列仙。鼍鼓冬冬敲向月，洞庭君女嫁泾川。
游仙词（十七首）·其三
作者：张泰
朝代：明

海风吹绉蔚蓝天，山涌芙蓉月涌莲。对对凌波尘袜小，相逢多是水中仙。
游仙词（十七首）·其九
作者：张泰
朝代：明

熊盈娘子董双成，王母前头一对行。天陌偶逢秦弄玉，相将凤管和鸾笙。
游仙词（十七首）·其二
作者：张泰
朝代：明

十二琼楼丽紫清，银河隔座泻秋声。翠鸾扶起瑶台月，人在仙家第五城。
游仙词（十七首）·其五
作者：张泰
朝代：明

龙女携筐到日南，扶桑摘叶饲冰蚕。缫丝倩得鲛人手，为织红绡制舞衫。
游仙词（十七首）·其八
作者：张泰
朝代：明

碧沙瑶草带银潢，天女停梭夜采香。也觉九霄风雾冷，不裁云锦寄牛郎。
游仙词（十七首）·其六
作者：张泰
朝代：明

仙人天上好楼居，门外离离种白榆。一曲洞箫吹向月，夜深惊起海中乌。
游仙词（十七首）·其十
作者：张泰
朝代：明

蟠桃熟酝九华浆，阿母临池不自觞。已赚穆王驰八骏，又教青鸟报刘郎。
游仙词（十七首）·其十一
作者：张泰
朝代：明

广寒宫殿月中开，谁奉君王到上来。朝士无缘攀逸驾，只听归唱紫云回。
游仙词（十七首）·其十七
作者：张泰
朝代：明

杨回不嫁倪君明，东岛西池各自行。从女九千公有伴，任他青鸟自逢迎。
游仙词（十七首）·其十三
作者：张泰
朝代：明

鹤笙鸾驾隔苍烟，天上那知更有天。不向九霄歌《白雪》，怕人知是小诗仙。
游仙词（十七首）·其十二
作者：张泰
朝代：明

二妃天上遇重华，锦瑟瑶琴乐帝家。世上狂夫休浪想，对樗蒲斗紫兰花。
游仙词（十七首）·其十五
作者：张泰
朝代：明

紫泥坛上火流红，夜半天神降竹宫。玉器七千陈湛露，翠蛾三百舞灵风。
游仙词（十七首）·其十六
作者：张泰
朝代：明

白雀主人乘白龙，老刘翻领太山封。天翁亦自让捷足，莫怪凡夫争长雄。
游仙词（十七首）·其十四
作者：张泰
朝代：明

金阙西厢玉案前，众中谁是掌书仙。欲披小券支风月，借与琅函五色笺。
游仙词（十七首）·其四
作者：张泰
朝代：明

蓬莱水浅不容舠，欲借瑶池养六鳌。王母裁书报龙伯，仙源只好灌蟠桃。
游君山
作者：张泰
朝代：明

雨浥芳堤不起尘，暨阳城外落花新。江沙断处舟依港，野日晴时鸟近人。绕墓未招吴季子，到山空吊楚春申。唫馀莫讶贪临水，犹是文园渴病身。
游虞山至道观
作者：张泰
朝代：明

星坛松桧倚琼梯，帝座旌幢拂紫霓。丹客眠云金鸽老，水姬呼雨白龙啼。楼台隐映齐梁变，岩壑凭陵日月低。倒捲水帘风满袖，山灵留我濯尘泥。
溪上
作者：张泰
朝代：明

溪上闲行日未斜，石桥南北见桃花。避人鱼入深深水，傍母凫眠浅浅沙。渡口孤舟依野店，矶头一径到渔家。何时谢却尘中事，来就田围学种瓜。
独立
作者：张泰
朝代：明

疏林远烟暝，归鸟收夕喧。独立恋馀景，幽抱与谁言。
用韵答陈克敬杏花下作
作者：张泰
朝代：明

春来几花开过春，几人复为花主人。临流问花花不语，一片已堕青溪蘋。我有春词为花发，韶华瞥眼春江雪。花时不抱花影眠，孤负青天送明月。谪仙供奉一生中，吟花醉月愁樽空。风流亦欲追清赏，来趁君家山杏红。
画马
作者：张泰
朝代：明

圉人浴马龙河津，缓舆脱衔龙性驯。缥鬣初晞汉庭日，霜蹄忽踏吴洲春。未论千万与百里，但有雄才报知己。一跃空群东海头，昆崙阊阖还尔游。
疾风捲高冈
作者：张泰
朝代：明

疾风捲高冈，吹折梧桐树。惊起双凤皇，分飞隔烟雾。遗雏落平沙，白日声载路。生为失皇母，嗷嗷向谁哺。凤去朝蓬莱，悲鸣几回顾。念谁将此曲，谱入瑶琴诉。持以勖初心，无令间新故。
病中闻谢子在病不及赴斋居有作
作者：张泰
朝代：明

雅望荣名谢眺兼，春来多病阻相瞻。青绫颠倒卧寒馆，宫漏东西惊夕签。风后清郊仙跸迥，省僚齐处玉堂严。随行赋韵俱无及，枕上怜君藻思添。
睡起
作者：张泰
朝代：明

睡起东堂晓，浮云竹外晴。鸟随朝色动，蛙续雨声鸣。盥栉缘诗懒，轩窗展卷清。祗应贫与病，相称此閒情。
秋兴
作者：张泰
朝代：明

西风原野歇芳菲，犹自登临趣不稀。秋水碧天涵白鸟，晚霞红树映斜晖。楼台几处清吹笛，砧？谁家乱捣衣。宋玉赋成悲愈甚，后人还为重增欷。
秋兴
作者：张泰
朝代：明
体裁：七言律诗

西风原野歇芳菲，犹自登临趣不稀。秋水碧天涵白鸟，晚霞红树映斜晖。楼台几处清吹笛，砧�谁家乱捣衣。宋玉赋成悲愈甚，后人还为重增欷。
秋夕
作者：张泰
朝代：明

秋风向东发，夕日仍西斜。呜蝉恋馀暑，归鸟背残霞。游子在京邑，挂剑悲物华。珍重故山月，飞来此天涯。流光劝卮酒，潦倒还忆家。迢迢江海梦，泛泛星河槎。道逢采香女，为余止浩嗟。君看桂枝露，滴着芙蓉花。
秋夕
作者：张泰
朝代：明

醉起茅斋夜，虚檐露气清。水摇疑月动，云过觉星行。疏草鸣蛩切，寒枝宿鸟惊。有怀眠未得，独坐数残更。
秋夕鼎仪池上
作者：张泰
朝代：明

醉起北林夕，重过即旧游。浅波双鹭宿，深竹数萤流。袅袅风烟暮，娟娟月露秋。病怀宜此景，消得故人留。
秋夜言怀
作者：张泰
朝代：明

凉风入我室，灯影动虚幌。不知秋虫名，惟聆四壁响。永夜清寡寐，悒郁怀宿恙。自非乔松质，敢骛八极想。托梦游神仙，聊用超世网。
秋郊
作者：张泰
朝代：明

细雨轻尘郭外秋，危桥下马涉寒流。长堤送客宦情倦，野寺逢僧清兴留。一径午阴幽入树，满庭诗景快登丘。放怀无限江南意，只欠菱歌上小舟。
竹林书屋
作者：张泰
朝代：明

竹里巢栖隐，萧然君子居。清风蒋生径，古意邺侯书。凤宿寒灯外，芸香春笋馀。惟应过三益，著论辟玄虚。
翰林和鼎仪见寄
作者：张泰
朝代：明

凤阁前头碧水西，翰林高致拂丹梯。春深细柳莺千啭，日午长松鹤并栖。讲散玉堂花影静，朝回青琐佩声齐。仙郎漫有同官赠，云里飞来锦字题。
腊月二日舜咨席各赋
作者：张泰
朝代：明

故人敦宿好，残岁合馀欢。节序从渠暮，交盟不尔寒。风前凭玉树，霜际浥丛兰。吟动先春兴，清觞未可乾。
至昌平留宿廖指挥宅
作者：张泰
朝代：明

下马昌平日向斜，郭中多树少逢花。轻衫短笠将仙侣，画戟清香宿将家。蓬鬓玄黄半尘土，吟肠冷煖几茶瓜。老郎清醒还眈睡，孤负山城月有华。
舟中暮归
作者：张泰
朝代：明

断柳残沙不掩堤，苇丛幽称水禽栖。半江斜照将秋色，相送归船到竹溪。
若耶溪
作者：张泰
朝代：明

南风雨过若耶深，莲女菱歌乱别心。后夜繁霜凋绿盖，洞房归去理秋砧。
菊陂卷
作者：张泰
朝代：明

摇落众芳歇，其如秋兴何。颓然倚閒庭，丛菊满前坡。秀色引佳气，日夕南山阿。和露餐落英，陟霜生繁柯。风际展清酤，灵芬忽来过。永契君子心，迟暮非蹉跎。未应辍雅操，聊复竟此歌。
萱草生竹间
作者：张泰
朝代：明

萱草生竹间，幽根相屈盘。虚通美人意，秾悦此君颜。庭隅会别鹄，堂背栖双鸾。愿结连枝好，忘忧至岁寒。
谢张仪曹枕头席
作者：张泰
朝代：明

脑汗长嫌布枕黏，荷分凉席胜传缣。织从溪叟连纹密，缘出吴姬碧缕纤。南浦露香生夜帐，西堂雨气透疏帘。尘中十载青山梦，委发春泉睡越甜。
象峰扫松送林进士诚
作者：张泰
朝代：明

十年书剑五云游，旅梦时常绕故丘。天上朝回龙阙晓，越南归去象峰秋。松门月静藤花老，石径薰风荔子稠。此去仙翁访亲旧，相逢情话拟消忧。
赋得
作者：张泰
朝代：明

昭代难为事隐沦，也随时辈走清尘。吟边柳絮金城雪，梦里梅花玉岛春。青史同心怀旧侣，碧云高咏属幽人。东风吹破银河冻，会踏仙槎理钓缗。
赠写真高司训之任滇南
作者：张泰
朝代：明

随计风尘思不群，儒林艺苑自清芬。脱身薄尉高书记，馀事丹青郑广文。瀛海鸳鸿知彩笔，炎州榱桷待云斤。试从都讲观三鳣，却上凌烟写异勋。
赠别蔡时中温州佐府
作者：张泰
朝代：明

南客之官去浙东，永嘉山水尽相容。城当斗口云生垒，寺落江心浪打钟。松院一琴同吏隐，花时五马劝春农。未应别驾淹高足，汉署人多识蔡邕。
足梦中句
作者：张泰
朝代：明

挟笙吹鹤度瀛州，雾湿云窗玉女留。夜半酒醒人不见，满庭明月桂花秋。
过鼎仪值云席间用韵
作者：张泰
朝代：明

晴云满户到君家，下马南风尚卷沙。蓦地轻寒能作雪，教人二月未看花。醉惊尘海飞春浪，兴想溪山载月华。不信陆郎无鹤氅，借余归踏太清霞。
送人归越中
作者：张泰
朝代：明

骝马踏芳尘，朝珂散紫宸。自沽燕市酒，相送越溪人。碧盎川光霁，青归野色春。官桥柳初发，莫遣赠行频。
送孔燮知曲阜
作者：张泰
朝代：明

化起中都自昔闻，风流曲阜得贤频。宗家荐达非干䘵，圣世荣归不问津。琴酒来歌颜孟氏，衣冠迎贺鲁邹人。遥知赋入丰时祀，露冕年年沂泗春。
送尹内翰姻戚
作者：张泰
朝代：明

高云不滞去来踪，几许交亲帝里逢。朝士或怜君尚健，门生多念旧相从。见几心事床头易，投老生涯陜右农。晚节此行谁可并，嵯峨山雪对寒松。
送张克谦郎中治水利山东
作者：张泰
朝代：明

短发青袍水部郎，远将能事报垂裳。龙湫百眼泉归漕，鲸力千秋石作防。一路风霜重奉诏，普天齐鲁最经荒。山东宪府贪才俊，国计应劳细与商。
送徐仲山主事山东管泉
作者：张泰
朝代：明

水部分司地，君行得所便。道心东望鲁，国计北通燕。退扫探元化，行吟俯逝川。平生四海意，从此达㳙㳙。
送徐仲山主事山东管泉
作者：张泰
朝代：明
体裁：五言律诗

水部分司地，君行得所便。道心东望鲁，国计北通燕。退扫探元化，行吟俯逝川。平生四海意，从此达涓涓。
送沈仲律主事南礼部
作者：张泰
朝代：明

沈约高才世共称，临歧欲赠竟何能。一樽醽醁倾沙苑，五月帆樯去秣陵。晓佩暂违清禁月，春曹遥贮玉壶冰。风流燕寝多佳句，千里怀人雁足凭。
送用常至东门用常未出饮于道馆
作者：张泰
朝代：明

朝回东路踏初阳，下马灵宫日满廊。云夜破愁深竹色，凉飔吹面落枫香。临行柱史车何后，屡舞山童曲未央。坐失佳期得幽赏，还胜饯罢立沧茫。
送胡器美
作者：张泰
朝代：明

立马燕台暮，长歌一送君。高枫明夕照，远雁没寒云。赠别那无剑，论交自有文。骅骝宁久屈，千里会空群。
送金进士楷之涪州
作者：张泰
朝代：明

出门初拜大夫官，美政高文属妙年。州瞰巴江流素月，人吟蜀道上青天。松屏压簟延群从，荔豆登堂谒四贤。惟向古人求不愧，肯干霄汉急鹏骞。
采芝图
作者：张泰
朝代：明

山中过雨药苗肥，野老寻芝踏翠微。紫艳随风迎晓杖，冷香和露湿秋衣。石田云浅无劳种，兰径人稀自襭归。得向清时养眉寿，疗饥宁羡首阳薇。
采莲曲
作者：张泰
朝代：明

翡翠楼临鸂鶒水，珠帘晓捲香风起。靓妆摇荡湖色澄，一样芙蓉镜花里。蒲深柳暗人迹稀，麦歌声里双凫飞。攀红采绿日易晚，夕灯愁对文君机。金羁白马谁家醉，桂楫迎秋减芳意。荷叶经霜缺旧圆，藕肠欲断丝还系。
重咏杨妃菊
作者：张泰
朝代：明

冷香微艳谢荒淫，谁遣狂心改道心。应向驿途零落怕，至今幽处托根深。
长安春望
作者：张泰
朝代：明

长安驰道岁华新，马色朝光动暖尘。苑外连山青向阙，宫前流水玉为津。城烟秀丽笼金瓦，桥石晴乾响画轮。幸尔沧江多病客，行看天上四回春。
长门春思
作者：张泰
朝代：明

露重花垂泣，烟深柳暗颦。如何清禁里，有此断肠春。
长门月
作者：张泰
朝代：明

昭阳歌吹晚风移，金屋春寒独睡迟。何事西宫杨柳月，一弯犹似妒娥眉。
雨中偶述
作者：张泰
朝代：明

江天仲夏少晴时，朝雨昏斋睡起迟。懒性畏名仍畏俗，病怀宜酒也宜诗。浮阶水气侵凉簟，隔舍鸡声报午炊。妇子能怜阅书倦，小盘瓜菜续残卮。
雨中闻鼎仪翰友归近
作者：张泰
朝代：明

五年滨海卧，思见故人难。忽报青绨近，都忘白纻寒。翻书符昨梦，觅酒待新欢。犹恨西江雨，深秋阻木兰。
雨沙
作者：张泰
朝代：明

老鲲呼乾北溟水，烛龙衔火烧余滓。一片狂沙乘断飙，飞度江南数千里。谁言天上无行人，空中乱落车马尘。青皇严令禁不得，掩却人间明媚春。羲和想迷西崦路，午景徘徊愁作暮。鼎湖神后拟重来，鬼蚩妒口吹黄雾。阴气野霾韬百灵，烟埃眯眼花冥冥。海天月浪洗一夜，明朝水绿山还青。
题友兰卷
作者：张泰
朝代：明

褰裳涉芳涧，抱杖凌幽岑。丛兰似相引，流香被岩阴。光风吹紫茎，一笑谐素心。憩兹青苔石，为弹朱丝琴。楚调得新赏，鲁弦有知音。日暮不能别，佩之间重襟。永言托末契，市道空黄金。
题双竹赠潘栗夫
作者：张泰
朝代：明

翠竹凌寒节不孤，双溪明月照扶疏。署郎清思烟花外，时傍秋阴读道书。
题扬州胡指挥梅花卷
作者：张泰
朝代：明

广陵堤上系兰舟，酒醒寒生紫绮裘。淮树雪晴衰柳尽，江花初动早梅稠。推篷有客初横槊，吹篴何人暮倚楼。却笑杜陵无健步，空怜何逊在扬州。
题松泉梅鹤图为吴中书
作者：张泰
朝代：明

一壑风泉隔暖尘，两崖烟雪护幽春。山空月落峥嵘际，老翠寒芳自结邻。
题画
作者：张泰
朝代：明

石床幽许山灵护，书阁晴当峭壁开。白日高林清啸罢，海云飞过翠屏来。
题画
作者：张泰
朝代：明

远山隔树高于陇，坠石当溪响乱泉。欲脱尘衣此中去，满庭黄叶寝秋眠。
题画竹
作者：张泰
朝代：明

九疑山碧楚天空，江上佳人思不穷。日暮南陵脩竹冷，鹧鸪声里起秋风。
题画送人还苏州
作者：张泰
朝代：明

片楮丹青意有馀，新题犹索老夫书。半黄凉叶西风里，一碧晴空朔雁初。川路秋行宽得水，吴人船坐稳于车。犹怜倚棹宁亲日，霜落长洲足稻鱼。
题菊圃
作者：张泰
朝代：明

结庐人境似陶潜，卧起幽窗雨一帘。尽日寒香风引至，隔篱黄菊几花添。
题雪篷
作者：张泰
朝代：明

寒波渺渺带银沙，醉里人乘白玉槎。一色缀珠三万树，江天何处认梅花。
鼎仪来并居新楼成与文量登贺次韵
作者：张泰
朝代：明

长愁风雨乱忧端，九日晴明望眼宽。益喜故人连宅舍，肯于高处置栏干。菊花甘冷黄非晚，客鬓经时白不难。浑得醉歌酬雅会，未妨檐月照空盘。
�声
作者：张泰
朝代：明
体裁：五言律诗

谁家寒意早，夜急捣衣声。少妇闺中力，征夫马上情。野风吹断续，关月伴凄清。愿与将军听，开边暂息兵。
凫山积翠
作者：张泽
朝代：明
体裁：七言律诗

万丈凫峰势接天，望宗华泰远相连。晓云散去无边秀，暮雨晴来分外鲜。岩畔柔藤悬鹤翅，石间流水老龙涎。也知性僻耽佳景，乘兴攀缘到绝巅。
南村图为陶九成作
作者：张洙
朝代：明

南村老人清且癯，闭户十年工著书。诸生解问扬雄字，使者空求颜阖庐。推窗山在夕阳野，扫径柳垂春水渠。卜邻若得从吾愿，日日抱琴无日虚。
怀旧
作者：张洙
朝代：明

忆昔与君游，两两飞仙步。长袖挹风清，短钑////履月素。夜半始归来，溪边频呼渡。万籁寂空山，古木浓零露。窈窕踏歌行，错落群星布。如何今日游，寂寞空归路。
西樵道中和海侄
作者：张洙
朝代：明

樵山屹立看，巨镇难寻尺。峭峭插天峰，巉巉卧云石。青壁若开屏，丹崖犹列戟。高登绝顶中，一抹长空白。
辛丑十一月望日藻仲宗弟率诸生抱琴见枉草堂藻仲偶得风雨抱琴良不恶之句予爱其深得兴体因足成唐律
作者：张洙
朝代：明

风雨抱琴良不恶，连床尤尽故人情。书狂屡遣供佳札，饮少惟愁斗巨觥。夜月忽于梅写影，寒云不碍雁流声。看君却忆谁相似，饭颗山头太瘦生。
宿飞云顶见日庵
作者：张津
朝代：明

秣马临朱明，理策还自支。登高自林麓，因得穷幽奇。二楼标石丛，一桥跨水湄。罗山屹中天，浮山郁相持。四百三十峰，罗列如诸儿。夜来仙乐鸣，呼童酌清卮。萝月映孤岑，山风搴薄帷。须臾海色动，万国迎朝曦。因思孔圣没，岂有长夜时。起视庵之前，寸心空自悲。西北尚浮云，东南日茧丝。所愿答升平，功业愧未熙。倘遂营丹砂，来寻鹿与麋。怆然别羽客，且结汗漫期。
古东门行送别金彦桢
作者：张洪
朝代：明

仆夫顾我悲，辕马局不行。古来离别地，青草不复生。居人攀桃李，怅望难为情。流尘起阡陌，远树花冥冥。莫向秦东亭，唱此《东门行》。土中有死骨，闻之复心惊。食荼莫言苦，饮醯莫言酸。世间万事易，惟有离别难。既辞还执袂，临行复据鞍。对面相宽解，回头涕已澜。人生谁非客，何独此哀叹。但令长寿考，相报各平安。
尚湖
作者：张洪
朝代：明

袅袅西风起白波，维舟无奈客愁何。江湖满地人来少，芦苇连天雁去多。咫尺不遑安信宿，百年能得几经过。自怜旧日嬉游处，都被农家插晚禾。
悼贞妇
作者：张洪
朝代：明

啴啴赴行役，肃肃成谢功。妇女既有归，鸡犬亦相从。宁辞道路远，万里来黔中。边城尚艰食，太仓乏陈红。妇人在中馈，何以能尸饔。良人渐黧黑，惨淡筋力穷。常恐卧沟壑，妾身何所终。苟能事一饭，岂惜膏沐容。避人剪髻鬟，易米羞晨供。良人久惊讶，睹我颜色同。穷辞讯衷曲，裹头云鬓空。欷歔不下箸，泪点微沾胸。入怪久不出，引脰经房栊。仰呼不到天，洒泪不及泉。义当死生共，恩始夫妇全。亭亭朱丝绳，双悬并头莲。小哉匹夫谅，妄昧不足言。念尔贞洁姿，前后金石坚。一贫不改节，见义恐不前。妇道久不闻，良心郁未宣。孰知蛮貊地，超世尔独贤。兹吟待良史，悠悠千载传。
拜谒黔宁王庙
作者：张洪
朝代：明

曾聆玉帐肃徽音，俯仰清祠感慨深。客袂尚馀他日泪，羁怀不改旧时心。耳闻种德都成玉，眼看栽松尽作林。每岁骑箕滇海上，手分云液散甘霖。
荅俞都御史海上见寄二首
作者：张洪
朝代：明

舳舻相接恨离居，音问那堪只尺疏。见月思君应自切，看云忆我定何如。李膺舟楫神仙侣，博望星辰太史书。归去此怀同一洗，贺家湖上醉红蕖。渺渺秋槎海上还，洞箫吹月过三山。九霄风露蓬壶里，万顷波涛衽席间。地尽东南开帝域，星环北极想天颜。夜阑五色云光近，回首扶桑不可扳。
荅俞都御史海上见寄二首·其一
作者：张洪
朝代：明

舳舻相接恨离居，音问那堪只尺疏。见月思君应自切，看云忆我定何如。李膺舟楫神仙侣，博望星辰太史书。归去此怀同一洗，贺家湖上醉红蕖。
荅俞都御史海上见寄二首·其二
作者：张洪
朝代：明

渺渺秋槎海上还，洞箫吹月过三山。九霄风露蓬壶里，万顷波涛衽席间。地尽东南开帝域，星环北极想天颜。夜阑五色云光近，回首扶桑不可扳。
雪井
作者：张洪
朝代：明

仙翁远自何方至，兀坐山头息已绵。相地偶无松下雪，寻源因得地中泉。悬瓶直下千寻绠，甃石虚涵一镜天。冰玉忽惊云外泻，渴麋随得到堂前。
五王游春图为朱挥使广题
作者：张浚
朝代：明
体裁：七言律诗

繁华池馆艳阳天，鸾凤笙歌列绮筵。金坞日融花对笑，玉栏风暖柳贪眠。内家长是三千岁，小酌休论几万钱。归骑莫贪鹰犬乐，桑麻陌上尽春田。
刘水部临别索诗不成别后寄此
作者：张浚
朝代：明
体裁：七言律诗

寥落正当多病后，心知又是远行时。纵教强饮难成醉，勿讶临歧不赋诗。风雨孤舟人去远，云山千里雁来迟。依稀博得西窗梦，几度松亭对酒卮。
到四会
作者：张浚
朝代：明
体裁：五言律诗

今识绥州地，孤城瞰海腰。人家尽编竹，村巷半栽蕉。墟市三朝货，畬田八峒猺。喜闻周茂叔，遗祀在山椒。
夏昼
作者：张浚
朝代：明
体裁：五言律诗

当轩嘉树午，拂幕好风凉。石几龙涎细，磁瓶凤爪香。掇诗题扇纸，试谱解琴囊。底事巢檐燕，飞飞上下忙。
寄应复轩先生
作者：张浚
朝代：明
体裁：七言绝句

先生家在镜川东，古木衡门一径通。不省海棠开几许，欲携樽酒问春风。
小楼对月寄廷瑞
作者：张浚
朝代：明
体裁：五言律诗

楼居梧竹上，风细月娟娟。好景怜今夕，佳游忆往年。流光销绿鬓，旧业负青毡。忽听惊枝鹊，幽怀倍黯然。
怀刘水部
作者：张浚
朝代：明
体裁：七言律诗

咫尺天台万里脩，桃花流水为谁留。望边雁影青山暮，吟里风声碧树秋。好忆西湖归放鹤，休因七夕恨牵牛。棚阴一斗松香酒，不换长安万户侯。
挽新安吴处士
作者：张浚
朝代：明
体裁：七言律诗

潇洒林泉八十翁，清名落落满江东。碧梧枝老琴床月，白藕花寒钓艇风。旧社绮黄联隐牒，新盟秦晋托儒宗。那堪白岳牛眠地，烟树长封一亩宫。
挽海州林学士
作者：张浚
朝代：明
体裁：五言律诗

吾道人千载，空山草一丘。无书上封禅，有子绍箕裘。高馆芸香老，疏帘鹤影秋。清风不可迩，云树暝悠悠。
效唐人宫词
作者：张浚
朝代：明
体裁：七言绝句

金箔微开扫玉床，离宫瞰水竹风凉。月华满地笙歌沸，未信今宵更漏长。
早发霅川
作者：张浚
朝代：明
体裁：五言律诗

湖白烟光远，山阴月色苍。鸡声隐深树，雁梦落清霜。羁思萦孤棹，行期念故乡。依稀见亭馆，天际晃朝阳。
早春
作者：张浚
朝代：明
体裁：七言绝句

细柳才黄嫩未丝，已知春色到疏枝。殷勤折赠行人别，莫待秋风日夜吹。
晚酌朗吟亭有怀陈德衡
作者：张浚
朝代：明
体裁：七言绝句

朗吟亭上酒樽深，风月娟娟惬赏心。为忆元龙湖海士，何由共此朗然吟。
次郑司训咏盆池白莲韵
作者：张浚
朝代：明
体裁：古风

石盆数枝莲，皎皎冰玉宇。对之若钜儒，临风肃簪屦。于焉湛性灵，谢绝浮尘虑。幽香落酒杯，雅韵生诗句。月照盆水寒，谁识花中趣。
江上
作者：张浚
朝代：明
体裁：五言律诗

自惭疏拙甚，十载误朝簪。欲向江湖去，难忘雨露深。逢人无白眼，报国有丹心。多病愁偏绝，樽前任浅斟。
玩新竹
作者：张浚
朝代：明
体裁：五言律诗

澹月虚窗晓，焚香理素琴。清泠仙佩下，夭矫瑞鸾吟。雨净枝枝玉，风回片片金。相思人不见，苔上拾瑶簪。
登黄鹤楼
作者：张浚
朝代：明
体裁：七言律诗

醉眸空阔楚天清，独倚危楼览物情。江引巴渝归渤澥，山延庐岳入荆衡。何年笙鹤双仙会，万顷烟波两岸城。赤壁乌林总陈迹，临风怀抱若为平。
秋夜同应先生宴叶生胚挹翠楼
作者：张浚
朝代：明
体裁：七言律诗

海上群峰指顾中，晴霄拄笏萃文雄。小窗月色通松径，虚幕烟光护竹丛。五夜流虹生砚石，半窗灵籁落丝桐。酒醒徙倚危栏上，江汉茫茫思不穷。
秋夜词
作者：张浚
朝代：明
体裁：古风

松亭涓滴露华清，月中两两鸾箫鸣。闻来缥缈亦堪爱，不是侬家弦上声。西风吟冷罗衣裳，银釭明灭归洞房。依稀梦逐仙舟去，听得歌声绕拒霜。
绥城北战士枯骨如莽予收而瘗之志以此诗
作者：张浚
朝代：明
体裁：七言律诗

白骨纵横野水滨，寒烟宿莽夜飞燐。惊心锋镝生前事，埋骨风霜死后身。孑孑游魂毌作厉，皇皇掩骼岂须春。居人莫损封丘土，百岁一抔应与邻。
舟中
作者：张浚
朝代：明
体裁：五言律诗

万事数杯酒，百年终日欢。移舟白石渡，着屐苍烟峦。秋色连空碧，潮声入夜寒。客怀转无赖，俯仰一长叹。
见孤雁
作者：张浚
朝代：明
体裁：五言律诗

云海栖迟乐，何堪又自鸣。一天星月夜，两地弟兄情。松叶山庐静，芦花水舫轻。相看成昨梦，惆怅若为平。
访敬所出山留别
作者：张浚
朝代：明
体裁：五言律诗

嘉会几三日，离情更一杯。好山看未遍，閒客去还来。素壁留诗草，清风赠陇梅。海天今夜月，相对若为怀。
过彭泽县谒陶先生祠
作者：张浚
朝代：明
体裁：七言律诗

五柳成阴落日迟，百年祠庙大江湄。若论作宰乍来意，肯缓休官归去期。典午之间无旧业，羲皇以上有新诗。浮云踪迹宁无愧，圣治今非处士时。
进香之京别文范文明弟
作者：张浚
朝代：明
体裁：七言律诗

思亲长起望云愁，游子今朝更远游。乡思一天闽海月，羁心两地潞河舟。黄裯被冷分书幌，青草诗成付酒瓯。出告已题封札在，雁来须寄故园秋。
送茅斋弟同赋风雨连床
作者：张浚
朝代：明
体裁：古风

风雨蒲城县，连床两弟兄。呼儿剪孤烛，坐听难为情。夜长风雨何凄切，蕉叶梧枝响欲折。百千里外忆乡园，三十年来话离别。迎云楼中童丱时，重檐花落夜眠迟。共被笑言踏里裂，起来展册争吾伊。秋风联袂游京阙，回望钟山入宁国。敲篷闷对晓翻江，催诗静看寒成雪。岭之南，浙之东。苍梧望湘水，浮萍无定踪。渔火平洲沙漠漠，征鞍山店树濛濛。瞻云时得还家约，棠棣亭台春灼灼。迟迟下虚帘，沈沈动清酌。欢娱不抵别愁多，强半年光客里过。消得几番风雨夜，少年豪气浑消磨。今夕复何夕，饶山对岑寂。樽酒饮不成，相看心戚戚。子近四十六，我踰四十七。读书尚古人，于世曾何益。而今华发已堕颠，为忠为孝事茫然。文希班马蠡测海，道几周孔阶升天。功名不足昭先哲，福庆无由垂后泽。北堂日影在桑榆，为谒精诚奉颜色。言之累百莫尽怀，四檐风雨还复来。竹炉火活新茶熟，谯门鼓绝残更催。强将巾栉肃仪观，霁日看看上霄汉。官贫何以赠君归，惟有诗篇满行担。乡园到日喜忡忡，我自寒山守岁穷。若是明朝更风雨，能令我作白头翁。
青鸾孤影
作者：张浚
朝代：明
体裁：五言律诗

失却朝阳伴，幽栖祗自怜。露寒凋翠羽，风惨落金钿。无复毰毸舞，空馀憔悴眠。纵令化为血，不续旧琴弦。
题商山四皓图
作者：张浚
朝代：明
体裁：七言绝句

谁道云山归路荒，但闻轩冕世情忘。悠悠出处浑难省，奇策安刘付子房。
题画兰
作者：张浚
朝代：明
体裁：七言绝句

翠袖冲寒暮倚楼，高山流水思悠悠。玉人何处空遗佩，月落沧江一笛秋。
题画石
作者：张浚
朝代：明
体裁：七言绝句

授简何年访谷城，叱羊无地觅初平。曾如舣棹潇湘晚，水落空江山月明。
黄田午泊
作者：张浚
朝代：明
体裁：七言绝句

行舟暂舣港头沙，清梦依稀又到家。正好承欢忽惊觉，数声溪鸟掠芦花。
黄竹楼登眺有怀南雍三进士
作者：张浚
朝代：明
体裁：七言律诗

江上危城城上楼，沅湘东下水悠悠。微茫见雁青山暮，落莫怀人碧树秋。碣石有文留胜槩，壶觞无客续佳游。庙廊万里江湖晚，四十年来半白头。
西沙龙山
作者：张海
朝代：明
体裁：七言律诗

孤城西壁拥层峦，绕郭芙蓉秀可餐。翠浥烟光春作雨，清分岚气晓生寒。绘图有客如摩诘，高卧何人是谢安。拄笏钩帘看不尽，酒觞又觉许多宽。
题积石
作者：张涣
朝代：明

天上黄河天际通，凿山原有此山头。两崖丹峭千寻壁，一带横看万里流。昼夜风雷恣喷薄，古今日月与沉浮。追游漫有穷源兴，欲向昆仑问十洲。
勉斋号
作者：张淮
朝代：明

兢兢惕惕抱书眠，豪放乾坤喜壮年。窗外兰芽春信好，壁间篁影日华迁。植槐栽柳天将定，弄月吟风夜转乾。惭愧须长开绿野，共题深树甓陶篇。
回文一首
作者：张淮
朝代：明

华浮月夜静飞神，妙出天工尽夺真。斜叶趁风摇翅蝶，艳姿嫌酒病心人。霞翻丽质晴烘日，露浥微香暖涴尘。家世古称应独魏，花飘未尽占芳春。
游莺脰湖
作者：张淮
朝代：明

白鸟眠沙梦不惊，寒生水国半阴晴。酒涵春色花边过，船载湖光镜里行。南浦愁连芳草绿，东风歌送《落梅》声。那堪日暮临歧别，更听河桥柳上莺。
牡丹百咏（录三十二首）
作者：张淮
朝代：明

绿云堆里露精神，依约如羞认未真。开落后天皆有数，品题先汉却无人。金铃送响多惊鸟，翠幄围娇不受尘。何处托根偏得地，年年独让魏家春。一捻残脂暗有神，至今猩血印来真。莲清误得称君子，梅瘦虚曾化美人。六曲阑前凝倦态，五纹茵上委芳尘。若为得有韩湘术，四序常逢富贵春。纷纷画史笔通神，谁与花王写得真。临水似窥捐佩女，倚风如画坠楼人。芙蓉只合称凡品，芍药端教接后尘。兴庆池东谁更赏，冷风凄雨不禁春。酷爱园丁技独神，染来随意却能真。奇香满院若薰麝，娇影隔帘如觇人。三五朵皆呈绝色，百千花尽避清尘。有因自与东风好，不肯吹残枝上春。皓脸微凝不语神，误疑薝卜又非真。瑶台月下吹箫态，姑射山中绝粒人。洗出玉杯承白露，蜕来玉质出缁尘。善和坊里端端去，今日凭谁管领春。南威不敢斗丰神，除是杨家有太真。不语每怜犹想匹，无情谁信解留人。蕊心蝶粉粘金缕，叶尾蛛丝罥紫尘。莫笑百花开后发，懒随儿女共争春。独有天公造化神，酿成珍卉吐来真。百般娇态生成种，一味秾香恼杀人。金缕尽容歌白日，紫丝曾为障红尘。若教青帝堪通赂，万斛明珠定买春。深深着色浅浮神，恍惚麻姑旧日真。似尔衒娇宁有敌，如侬钟爱恐无人。条风吹破当三月，谷雨过来又一尘。如此名花如此景，可容孤负玉缸春。红玉肌容艳有神，九天飞下一仙真。垂头雨后犹倾国，点额风前欲唤人。龙脑薰成香世界，蝶翎逗落锦埃尘。春光得我方能丽，笑杀凡花号丽春。十二峰头行雨神，香魂忽变此花真。颦眉似恨争妍女，着眼如羞快睹人。天亦有私全与艳，雨何无赖使为尘。不须羯鼓催先发，迟发还留几日春。十分娇处十分神，一度看来一度真。数朵背翻如避客，几苞争向似迎人。惟应玉树堪同价，不许琼花独离尘。惆怅枝枝零落尽，满天风雨送残春。乾坤淑气毓为神，幻出嫣然态独真。异品合栽金谷地，连枝偏恼绣闺人。融融暖日微微露，冉冉游丝细细尘。一段风流谁解识，锦罘罳外不胜春。不是金钱果是神，花王那得此留真。未舒冶艳先惊俗，才逞芳心便感人。照影池涵澄碧水，悬枝犀辟软红尘。年年无奈花时别，辜负平章宅内春。半吐檀心已露神，腻红娇白一何真。惯亲击折珊瑚客，曾赏歌残《玉树》人。宜醉暖风宜醉日，不随流水不随尘。东家小妇颜如玉，犹妒秋千架外春。谁道元舆赋有神，个中风味语难真。半庭迟日晴薰骨，四座香风暖袭人。枝弱不胜霞朵重，叶疏难蔽露房尘。浩歌日日宜欢赏，积玉如山莫买春。微微浮彩暗浮神，桃避轻明杏避真。红意思疏难引蝶，绿精神重正愁人。香和鹊尾垆中馥，影衬鸦头袜底尘。安得黄金三万镒，累渠成屋贮娇春。十分霞艳十分神，万种风流万种真。此日既专天下美，前身应是月中人。对君纵酒杯倾绿，废我题诗研积尘。胡蝶只疑韩寿化，飞来偷扑异香春。碧池光里巧传神，上下相辉一样真。黠蚁根头行识路，狂蜂叶底去随人。飘来不冷胭脂雪，落尽犹香锦绣尘。更把清平旧时调，翻成一阕《沁园春》。娇柔无朵不舒神，吞尽群花意外真。连日轻寒知勒尔，今朝殊艳正娱人。一樽豪兴三生约，九陌风光十丈尘。唤取吴姬到花畔，遏云重唱《竹枝》春。百味狂香三昧神，就中谁解独知真。开临玉女窥窗处，赏许金貂换酒人。鹤顶映来犹尚色，马蹄踏去易为尘。遍凭十二阑干曲，一曲阑干一曲春。郁蓝天上艳肌神，降作人间第一真。葵萼任含倾日态，梨花翻作洗妆人。巧添绮绣丛中景，浓污笙歌窟里尘。风雨经旬看不得，鹧鸪啼老梦中春。雾阁云窗隐映神，宜晴宜雨不同真。醉开笑口几豪客，倦破妖颜一丽人。闪烁映肌霞似绮，空濛罩影雾如尘。等闲寂寞垂枝绿，何异空花过眼春。间气名花不世神，山丹为相敢同真。东门欲傲如云女，南国应移梦雨人。蜂抱香须还酿蜜，燕冲娇瓣误随尘。多才潘令何曾识，错种河阳满县春。司花未省是何神，不合教渠尽领真。方半吐时偏惬意，到全开日便愁人。红云冷惨枝间露，绿雾香流叶底尘。一曲山香莫轻舞，临轩方欲赏长春。榆荚雨疏还养神，楝花风急欲侵真。偷藏翠叶栖边鸟，戏摘赪葩醉后人。细看始能知绝韵，偶飞深为惜娇尘。对花我欲长歌舞，怕数阶蓂几荚真。芳兰气味海棠神，并作庭前锦样真。风叶似来遗佩女，露腮如遇泣珠人。数枝宿艳欺山日，百岁浮生栖草尘。正是及辰君不赏，莫教春去却怀春。夜深桃李惯游神，逢着应降敢抗真。倦绿似嗔狂饮客，欹红如效倦妆人。真舒艳气凌芳景，肯把仙姿翳俗尘。对酒几番当酒渴，玉瓶还啜凤团春。风外香来觉爽神，龙涎也合让其真。绮罗旧梦应随蝶，时世新妆欲媚人。高阁望来疑似锦，香阶堆处叹如尘。彩毫浓蘸金壶墨，一一题诗应付春。正艳阳和正喷神，最妖娆处最舒真。舞怜《垂手》风前女，香引返魂天上人。艳蕊欲欺残朵色，新梢能拂旧枝尘。何由会得东皇面，分付明年早破春。
牡丹百咏（录三十二首）·其一
作者：张淮
朝代：明

绿云堆里露精神，依约如羞认未真。开落后天皆有数，品题先汉却无人。金铃送响多惊鸟，翠幄围娇不受尘。何处托根偏得地，年年独让魏家春。
牡丹百咏（录三十二首）·其七
作者：张淮
朝代：明

南威不敢斗丰神，除是杨家有太真。不语每怜犹想匹，无情谁信解留人。蕊心蝶粉粘金缕，叶尾蛛丝罥紫尘。莫笑百花开后发，懒随儿女共争春。
牡丹百咏（录三十二首）·其三
作者：张淮
朝代：明

纷纷画史笔通神，谁与花王写得真。临水似窥捐佩女，倚风如画坠楼人。芙蓉只合称凡品，芍药端教接后尘。兴庆池东谁更赏，冷风凄雨不禁春。
牡丹百咏（录三十二首）·其三十
作者：张淮
朝代：明

夜深桃李惯游神，逢着应降敢抗真。倦绿似嗔狂饮客，欹红如效倦妆人。真舒艳气凌芳景，肯把仙姿翳俗尘。对酒几番当酒渴，玉瓶还啜凤团春。
牡丹百咏（录三十二首）·其三十一
作者：张淮
朝代：明

风外香来觉爽神，龙涎也合让其真。绮罗旧梦应随蝶，时世新妆欲媚人。高阁望来疑似锦，香阶堆处叹如尘。彩毫浓蘸金壶墨，一一题诗应付春。
牡丹百咏（录三十二首）·其三十二
作者：张淮
朝代：明

正艳阳和正喷神，最妖娆处最舒真。舞怜《垂手》风前女，香引返魂天上人。艳蕊欲欺残朵色，新梢能拂旧枝尘。何由会得东皇面，分付明年早破春。
牡丹百咏（录三十二首）·其九
作者：张淮
朝代：明

深深着色浅浮神，恍惚麻姑旧日真。似尔衒娇宁有敌，如侬钟爱恐无人。条风吹破当三月，谷雨过来又一尘。如此名花如此景，可容孤负玉缸春。
牡丹百咏（录三十二首）·其二
作者：张淮
朝代：明

一捻残脂暗有神，至今猩血印来真。莲清误得称君子，梅瘦虚曾化美人。六曲阑前凝倦态，五纹茵上委芳尘。若为得有韩湘术，四序常逢富贵春。
牡丹百咏（录三十二首）·其二十
作者：张淮
朝代：明

娇柔无朵不舒神，吞尽群花意外真。连日轻寒知勒尔，今朝殊艳正娱人。一樽豪兴三生约，九陌风光十丈尘。唤取吴姬到花畔，遏云重唱《竹枝》春。
牡丹百咏（录三十二首）·其二十一
作者：张淮
朝代：明

百味狂香三昧神，就中谁解独知真。开临玉女窥窗处，赏许金貂换酒人。鹤顶映来犹尚色，马蹄踏去易为尘。遍凭十二阑干曲，一曲阑干一曲春。
牡丹百咏（录三十二首）·其二十七
作者：张淮
朝代：明

独对红肤久怆神，蜡须巧映蝶须真。只疑目过曾留彩，未信花飞不感人。
牡丹百咏（录三十二首）·其二十七
作者：张淮
朝代：明

独对红肤久怆神，蜡须巧映蝶须真。只疑目过曾留彩，未信花飞不感人。赤玉盘高还捧日，紫霓裳薄不留尘。长绳可系西飞日，箫鼓还娱不夜春。
牡丹百咏（录三十二首）·其二十三
作者：张淮
朝代：明

雾阁云窗隐映神，宜晴宜雨不同真。醉开笑口几豪客，倦破妖颜一丽人。闪烁映肌霞似绮，空濛罩影雾如尘。等闲寂寞垂枝绿，何异空花过眼春。
牡丹百咏（录三十二首）·其二十九
作者：张淮
朝代：明

芳兰气味海棠神，并作庭前锦样真。风叶似来遗佩女，露腮如遇泣珠人。数枝宿艳欺山日，百岁浮生栖草尘。正是及辰君不赏，莫教春去却怀春。
牡丹百咏（录三十二首）·其二十二
作者：张淮
朝代：明

郁蓝天上艳肌神，降作人间第一真。葵萼任含倾日态，梨花翻作洗妆人。巧添绮绣丛中景，浓污笙歌窟里尘。风雨经旬看不得，鹧鸪啼老梦中春。
牡丹百咏（录三十二首）·其二十五
作者：张淮
朝代：明

司花未省是何神，不合教渠尽领真。方半吐时偏惬意，到全开日便愁人。红云冷惨枝间露，绿雾香流叶底尘。一曲山香莫轻舞，临轩方欲赏长春。
牡丹百咏（录三十二首）·其二十八
作者：张淮
朝代：明
体裁：七言律诗

万姿千态逞娇神，谁更娇神与赛真。楼外吹箫秦弄玉，帐中鸣佩卫夫人。金钱卜远微闻语，罗袜凌波暗惹尘。始信此为倾国色，与君同占可怜春。
牡丹百咏（录三十二首）·其二十八
作者：张淮
朝代：明

赤玉盘高还捧日，紫霓裳薄不留尘。长绳可系西飞日，箫鼓还娱不夜春。
牡丹百咏（录三十二首）·其二十六
作者：张淮
朝代：明

榆荚雨疏还养神，楝花风急欲侵真。偷藏翠叶栖边鸟，戏摘赪葩醉后人。细看始能知绝韵，偶飞深为惜娇尘。对花我欲长歌舞，怕数阶蓂几荚真。
牡丹百咏（录三十二首）·其二十四
作者：张淮
朝代：明

间气名花不世神，山丹为相敢同真。东门欲傲如云女，南国应移梦雨人。蜂抱香须还酿蜜，燕冲娇瓣误随尘。多才潘令何曾识，错种河阳满县春。
牡丹百咏（录三十二首）·其五
作者：张淮
朝代：明

皓脸微凝不语神，误疑薝卜又非真。瑶台月下吹箫态，姑射山中绝粒人。洗出玉杯承白露，蜕来玉质出缁尘。善和坊里端端去，今日凭谁管领春。
牡丹百咏（录三十二首）·其八
作者：张淮
朝代：明

独有天公造化神，酿成珍卉吐来真。百般娇态生成种，一味秾香恼杀人。金缕尽容歌白日，紫丝曾为障红尘。若教青帝堪通赂，万斛明珠定买春。
牡丹百咏（录三十二首）·其六
作者：张淮
朝代：明
体裁：七言律诗

胭脂为骨晕生神，不许绯桃更逼真。疑谪艳阳天上质，绝胜佳丽水边人。染来香骨蔷微露，点破红腮柳絮尘。莫向花时不欢赏，人生能见几番春。
牡丹百咏（录三十二首）·其六
作者：张淮
朝代：明

胭脂为骨晕生神，不许绯桃更逼真。疑谪艳阳天上质，绝胜佳丽水边人。染来香骨蔷微露，点破红腮柳絮尘。莫向花时不欢赏，人生能见几番春。万姿千态逞娇神，谁更娇神与赛真。楼外吹箫秦弄玉，帐中鸣佩卫夫人。金钱卜远微闻语，罗袜凌波暗惹尘。始信此为倾国色，与君同占可怜春。
牡丹百咏（录三十二首）·其十
作者：张淮
朝代：明

红玉肌容艳有神，九天飞下一仙真。垂头雨后犹倾国，点额风前欲唤人。龙脑薰成香世界，蝶翎逗落锦埃尘。春光得我方能丽，笑杀凡花号丽春。
牡丹百咏（录三十二首）·其十一
作者：张淮
朝代：明

十二峰头行雨神，香魂忽变此花真。颦眉似恨争妍女，着眼如羞快睹人。天亦有私全与艳，雨何无赖使为尘。不须羯鼓催先发，迟发还留几日春。
牡丹百咏（录三十二首）·其十七
作者：张淮
朝代：明

微微浮彩暗浮神，桃避轻明杏避真。红意思疏难引蝶，绿精神重正愁人。香和鹊尾垆中馥，影衬鸦头袜底尘。安得黄金三万镒，累渠成屋贮娇春。
牡丹百咏（录三十二首）·其十三
作者：张淮
朝代：明

乾坤淑气毓为神，幻出嫣然态独真。异品合栽金谷地，连枝偏恼绣闺人。融融暖日微微露，冉冉游丝细细尘。一段风流谁解识，锦罘罳外不胜春。
牡丹百咏（录三十二首）·其十九
作者：张淮
朝代：明

碧池光里巧传神，上下相辉一样真。黠蚁根头行识路，狂蜂叶底去随人。飘来不冷胭脂雪，落尽犹香锦绣尘。更把清平旧时调，翻成一阕《沁园春》。
牡丹百咏（录三十二首）·其十二
作者：张淮
朝代：明

十分娇处十分神，一度看来一度真。数朵背翻如避客，几苞争向似迎人。惟应玉树堪同价，不许琼花独离尘。惆怅枝枝零落尽，满天风雨送残春。
牡丹百咏（录三十二首）·其十五
作者：张淮
朝代：明

半吐檀心已露神，腻红娇白一何真。惯亲击折珊瑚客，曾赏歌残《玉树》人。宜醉暖风宜醉日，不随流水不随尘。东家小妇颜如玉，犹妒秋千架外春。
牡丹百咏（录三十二首）·其十八
作者：张淮
朝代：明

十分霞艳十分神，万种风流万种真。此日既专天下美，前身应是月中人。对君纵酒杯倾绿，废我题诗研积尘。胡蝶只疑韩寿化，飞来偷扑异香春。
牡丹百咏（录三十二首）·其十六
作者：张淮
朝代：明

谁道元舆赋有神，个中风味语难真。半庭迟日晴薰骨，四座香风暖袭人。枝弱不胜霞朵重，叶疏难蔽露房尘。浩歌日日宜欢赏，积玉如山莫买春。
牡丹百咏（录三十二首）·其十四
作者：张淮
朝代：明

不是金钱果是神，花王那得此留真。未舒冶艳先惊俗，才逞芳心便感人。照影池涵澄碧水，悬枝犀辟软红尘。年年无奈花时别，辜负平章宅内春。
牡丹百咏（录三十二首）·其四
作者：张淮
朝代：明

酷爱园丁技独神，染来随意却能真。奇香满院若薰麝，娇影隔帘如觇人。三五朵皆呈绝色，百千花尽避清尘。有因自与东风好，不肯吹残枝上春。
关索庙
作者：张淳
朝代：明
体裁：七言律诗

力扶帝胄辟川东，百载辛勤塞草红。炎尽再然凭伟绩，南邦奠枕赖神功。仲谋僭据终无据，孟德奸雄未足雄。万古不磨忠义气，嵯峨庙貌白云中。
夏日山房即事
作者：张渊
朝代：明
体裁：五言律诗

林园敦宿好，息偃水云居。捲幔常通燕，垂纶岂在鱼。一林删就竹，几卷读残书。投老因多病，殷勤灌药畬。
大柳树驿
作者：张渊
朝代：明
体裁：五言律诗

旅抱愁相伴，村醪不择嘉。长途还策骑，古堞欲投鸦。蕉洒三更雨，灯抛半壁花。如何有归路，依旧在天涯。
宿华容寺
作者：张渊
朝代：明
体裁：五言律诗

春深才出郭，山寺暂停鞯。月伴僧归舍，云迎鹤下田。鸟声閒入耳，塔影巧当筵。净室浑无事，清心一篆烟。
德化坐雨
作者：张渊
朝代：明
体裁：七言律诗

独卧江城归梦频，征鞍暂且息芳尘。猿啼烟树三更雨，花落风林一片春。题不尽诗因景丽，耕无遗地为民贫。溪山到处牵余思，不但年来苦忆莼。
次陈沧洲重阳韵
作者：张渊
朝代：明

置却功名土苴间，沧洲长与白鸥闲。到门秋水当天坐，绕屋芦花带雪关。明月满川惟载鹤，清江一笛正看山。只惭碌碌东西者，赢得流年损壮颜。
次韵沈陶庵题有竹庄
作者：张渊
朝代：明

爱汝石田茅屋好，依然风物似斜川。白蘋洲渚沧江外，红树园林夕照边。艇子打鱼偏趁月，山童洗药每临泉。老夫欲问东家住，分取瓜畴数亩烟。
渔舟
作者：张渊
朝代：明
体裁：七言绝句

菰蒲深处见渔家，灯火昏昏傍小沙。夜半雨晴洲上白，不知是月是芦花。
灵岩寺
作者：张渊
朝代：明
体裁：五言律诗

多少登山梦，乘春始扣关。引泉双鹤舞，觅果一猿还。著寺山偏好，逢僧致自閒。归舆仍缓步，岩外即尘寰。
病起郊行
作者：张渊
朝代：明
体裁：五言律诗

船放郭门西，花深鸟乱啼。病馀方厌酒，愁绝强分题。老鹄徒双鬓，童牛仅一犁。小桥归路晚，芳草正萋萋。
秋兴次韵
作者：张渊
朝代：明

识来三十四年非，珍重山林短后衣。龟背刮毛惭我拙，虎头食肉任人飞。老亲种种垂秋发，旧屋萧萧淡夕晖。办得浮家明日去，五湖处处是渔矶。
秋日山房
作者：张渊
朝代：明
体裁：七言绝句

红帘斜倚竹枝枯，知是前村卖酒墟。独有邻翁相问讯，今秋种得菊花无。
花朝
作者：张渊
朝代：明
体裁：五言律诗

远道春相待，天疑为客晴。看花难记色，听鸟不知名。羸马何年息，肥牛几处耕。农家那解意，翻为有逢迎。
途中口占
作者：张渊
朝代：明
体裁：七言律诗

此行不必问凄其，丽景偏宜得句奇。久不知春凭草木，原非识路向旌旗。野溪渺渺寒风度，远树微微夕照移。暂借邮亭今夜宿，栩然高枕且无疑。
题林和靖秋深二帖与石田同用坡韵
作者：张渊
朝代：明

乾坤悠悠书两幅，墨光深照西湖渌。人间番覆似浮云，此纸完全如璧玉。少陵瘦硬真入评，右军姿媚宜云俗。想当援笔对梅花，谁用官奴寒把烛。自然心画得天妙，一字百金酬不足。乃知形貌列仙癯，石带烟霞山少肉。岩岩气节高百世，奚假文章身后录。东坡去后古祠荒，月下不闻迎送曲。遗迹君家岂偶然，天遣清风激修竹。凭君开卷望孤山，三灌蔷薇咀秋菊。
题白石翁画虞山古桧
作者：张渊
朝代：明

虞山老桧三株青，斗坛半掩招摇星。道人丹成化鹤去，三桧夭矫飞龙形。是谁手植经千载，曾见昭明读书在。几回天上葬神仙，不独人间变桑海。古人今人绕树行，古今人去树长生。乃知劲气合元化，不与凡木争枯荣。长洲老石好异者，百里携杯游树下。浩嗟天下有树此树无，我去此树何人图？三日经营双眼力，满空苍翠移真迹。鹤骨虬筋左纽文，雷裂霜皴古秋色。日暮袖归归不得，满山风雨山灵惜。居然赠与卧云人，长啸寒风生石壁。于乎！石君诗画天下知，此笔尤为天下奇。劝君风雷当掩户，恐化蛟龙擘空去。
勉斋号
作者：张溥
朝代：明

黄子留芳揭海东，今人心事古人同。乾坤性分须当尽，濂洛诚明可著功。璞玉精神凭石板，兼金颜色寄炉红。相逢莫道无参术，都在梁公药箧中。
回波屿
作者：张溥
朝代：明
体裁：七言绝句

润州两点合成三，谢客风流未是憨。潋滟湖光收拾尽，兰桡红板唱江南。
孟门行
作者：张溥
朝代：明
体裁：乐府曲辞

双丝系玉环，宛转生光泽。本以结同心，何知反弃掷。君家美酒琥珀光，红颜少年坐满堂，酒酣意气不可当。君家玉堂盛孟门，孟门深谷无朝昏。中有美人啸且歌，仁义结客客自多，相与醉君金叵罗。黄雀衔环报旧主，畏君弹射远飞去，夜深孤栖城北树。
小斜川
作者：张溥
朝代：明
体裁：七言绝句

偏于曲径见垂虹，一片疏梅四望同。滴露清晨怀淡漠，石钟山下起秋风。
怀人
作者：张溥
朝代：明

江鲤应难制，冥鸿不可招。落梅歌一曲，风雨夜潇潇。
清源舟中别罗荔城
作者：张溥
朝代：明

逆旅相逢意惘然，十年魂梦一灯前。虽教乍见相分手，犹胜山阴夜雪船。
登金紫阁访上人次韵
作者：张溥
朝代：明

石壁青宜赏，松台迥可寻。客飞亭午舄，钟落上方音。色相岩花瘦，依微野树阴。无缘莫扣扣，留咏觉萧森。
荅黄石斋先生韵
作者：张溥
朝代：明
体裁：五言律诗

坠羽惊霜早，谁云蜀道难。孤云自起止，旅雁失平安。万卷为行李，千秋仗史官。汉朝方议礼，不屈有师丹。
赠姜如须
作者：张溥
朝代：明
体裁：古风

独立见明月，与我山水期。潜虬自岱浍，高深万物仪。理楫陶宾客，樽前逢河湄。一见即狂笑，别遽何所思。击缶期永夜，乐莫心相知。
赠董校书
作者：张溥
朝代：明
体裁：五言律诗

惊鸿识小字，竹叶折为舟。明镜盘龙照，离弦别鹤留。翩翻非画里，蹀躞自沟头。满愿诗裁就，薰笼长倚愁。
题汪尔张深山岁月图
作者：张溥
朝代：明
体裁：古风

深山岁月良如此，乱石槎松郁成雨。弹琴不见无可言，泉声淙淙漏天乳。图之高堂大厦中，六月寒生昼忘暑。万竹一庐老其间，飞禽落日回沙屿。
九日登龙江
作者：张滂
朝代：明
体裁：七言绝句

红树著霜残叶飞，山含紫翠晴烟微。稻香村落酒初熟，秋老江天雁未归。
冬景画为许总宪题
作者：张潮
朝代：明

冷入飞云碧玉巅，何人弄月石楼前。一双道士舞玄鹤，数点寒鸦横素烟。剥果静含初九复，杀机中隐万生田。负暄欲以献天子，不使茅檐独盎然。
游流杯次许旴川孝廉韵
作者：张潮
朝代：明

马度峰门春象明，鸟知人意散歌声。淡浓尽点山中景，活泼新添川上情。东壁诗痕题石古，西岩花气逼怀清。醉馀漫立垂杨侧，吟眺莺梭锦欲成。
灵洞遗迹
作者：张潮
朝代：明

曷名古灵洞，异迹相流传。穗女占岁稔，石犁蹊人田。石牛食禾黍，饱向高冈眠。淤泥五仓化，石楼塘中莲。形影昼不见，斗月扬婵娟。语似燕罔两，物迹犹依然。无乃好事者，谬悠开其端。久矣然疑蓄，对景费吾言。
龙门岑曙山
作者：张潮
朝代：明

步沿东涧澹忘还，振衣复上岑曙山。山天书屋象大畜，习坎□□声潺潺。飞湍喷雪白龙下，疑是银河九天挂。旋流萦绕花石潭，浮觞饮我清无价。琼葩瑶草清人心，会仙更入西云深。仙人去后万花寂，跫然空谷犹遗音。可怜岑曙閟奇绝，包括烟霞韬日月。龙门山水偶遭逢，颇似史迁探禹穴。君不见燕喜天藏地设待人成，诛茅架阁向幽境，应见昌黎赏玩情。
三洲岩
作者：张澜
朝代：明

丹成仙到洞云凝，壁倚高寒白昼暝。路顶洞穿山上月，半空仰见管中星。石钟响答琅玕调，玉乳涎封宝剑腥。愧我淡成凡骨在，未能空守纳黄庭。
晋康八景 其一 端溪夜月
作者：张澜
朝代：明

溪水清澄漾碧涟，晚迎明月上初圆。三秋影动蛟人室，半夜寒生贾客船。水底鱼龙蒙覆照，沙边鸥鸟望婵娟。我曾鼓棹穷源处，高仰馀光问步蟾。
晋康八景 其三 佛岭樵归
作者：张澜
朝代：明

山门钟磬起禅扉，催送樵夫古道归。蓑笠荷身披淡霭，薪蒸随担领斜晖。手招后伴过青石，步逐前徒出翠微。临水偶逢渔父问，笑谈同答濑边矶。
晋康八景 其二 西湾渔唱
作者：张澜
朝代：明

游上西湾杂蛋船，蛋家齐唱濯缨篇。一声枻鼓来鱼听，几阵榔鸣起鹭眠。杨柳隔洲枝袅袅，桃花泛水色鲜妍。屈原已往成终古，剩有遗音四海传。
晋康八景·端溪夜月
作者：张澜
朝代：明

溪水清澄漾碧涟，晚迎明月上初圆。三秋影动蛟人室，半夜寒生贾客船。水底鱼龙蒙覆照，沙边鸥鸟望婵娟。我曾鼓棹穷源处，高仰馀光问步蟾。游上西湾杂蛋船，蛋家齐唱濯缨篇。一声枻鼓来鱼听，几阵榔鸣起鹭眠。杨柳隔洲枝袅袅，桃花泛水色鲜妍。屈原已往成终古，剩有遗音四海传。山门钟磬起禅扉，催送樵夫古道归。蓑笠荷身披淡霭，薪蒸随担领斜晖。手招后伴过青石，步逐前徒出翠微。临水偶逢渔父问，笑谈同答濑边矶。
古意
作者：张澯
朝代：明

结发嗟未久，寒暑互相迁。妾身谷中兰，幽香谁当怜。素质幸未凋，君心宜自坚。展转不得见，恩爱在何年。忆昔江南时，妾身苦未诉。自恨岭头梅，日被红芳妒。红芳几度开，妾身尚如故。容华难久常，蹉跎岁聿莫。庭院春已半，车声来何迟。重门白昼夜，不敢挂杨枝。见君尚羞颜，低头自敛眉。愿为素馨花，采择袖君怀。君怀良不洽，贱妾长薰衣。
古意·其一
作者：张澯
朝代：明

结发嗟未久，寒暑互相迁。妾身谷中兰，幽香谁当怜。素质幸未凋，君心宜自坚。展转不得见，恩爱在何年。忆昔江南时，妾身苦未诉。自恨岭头梅，日被红芳妒。红芳几度开，妾身尚如故。容华难久常，蹉跎岁聿莫。
古意·其二
作者：张澯
朝代：明

庭院春已半，车声来何迟。重门白昼夜，不敢挂杨枝。见君尚羞颜，低头自敛眉。愿为素馨花，采择袖君怀。君怀良不洽，贱妾长薰衣。
宫词答孙南城
作者：张澯
朝代：明

从新梳洗插宫花，欲伴君王作紫霞。银烛夜深人不语，几回飞梦到官家。
怀英太守天彝广行不至
作者：张澯
朝代：明

酌罢潇滩酒，登楼日日心。是谁过剡棹，想杀月华临。萧萧惊落木，飒飒响秋风。无数闺人恨，凝眸数过鸿。芳草连天碧，苍烟满眼飞。离心正断绝，独宿倩谁知。雪焰飘飘舞，梅魂默默催。一心随斗柄，特地望春回。
怀英太守天彝广行不至·其一
作者：张澯
朝代：明

酌罢潇滩酒，登楼日日心。是谁过剡棹，想杀月华临。
怀英太守天彝广行不至·其三
作者：张澯
朝代：明

芳草连天碧，苍烟满眼飞。离心正断绝，独宿倩谁知。
怀英太守天彝广行不至·其二
作者：张澯
朝代：明

萧萧惊落木，飒飒响秋风。无数闺人恨，凝眸数过鸿。
怀英太守天彝广行不至·其四
作者：张澯
朝代：明

雪焰飘飘舞，梅魂默默催。一心随斗柄，特地望春回。
次龙桥方棠南郊陪祭韵
作者：张澯
朝代：明

天子祀南坛，龙光一道寒。街墀临月姥，花柳覆仙官。候驾旌旄拥，焚柴衮冕看。至诚闻监格，雅颂表心丹。
独坐
作者：张澯
朝代：明

菊花原不待秋开，自对东篱自举杯。莫把轻枝斗风雨，重阳问我赋归来。
立秋后感
作者：张澯
朝代：明

金盏银盘丽短墙，秋来依旧菊花香。有时闭户避桃李，孤负一春无酒尝。
初夏入济
作者：张瀚
朝代：明
体裁：古风

我昔驾征航，芳华媚初景。浅绿曳垂杨，轻红发朱杏。忽焉几千里，始涉齐鲁境。春风度去陌，夏云薄前岭。花落树阴繁，莺鸣昼逾永。恋土厌薄游，怀人复心耿。天阙五云中，篷窗日延颈。
归鹤篇
作者：张瀚
朝代：明
体裁：乐府曲辞

皎皎云间鹤，不受氛尘侵。幽人一以赠，驯为阶下禽。春风舞翩翩，秋月唳清音。经年托俦侣，欲别意难任。念非夙所随，还归嘉树阴。客既眷故乡，鸟亦适故林。去矣物无累，怀哉谊已深。愿比云霄翼，常同万里心。
杂诗二首·其一
作者：张瀚
朝代：明
体裁：古风

王胥习格熊，黄公善厌虎。血气一时衰，终为黠兽苦。安身贵明哲，鸷猛奚足数。鲁缟本非坚，犹能敌强弩。知雄守其雌，深藏是良贾。
杂诗二首·其二
作者：张瀚
朝代：明
体裁：古风

复蜟生枯株，脱壳为玄蝉。本与槁壤俱，一朝凭化迁。吐纳月露中，栉沐风雨前。微形窃伏匿，何意声日宣。螳螂枉见扑，禀质非甘鲜。
临终诗
作者：张灵
朝代：明

一枚蝉蜕榻当中，命也难辞付大空。垂死尚思玄墓麓，满山寒雪一林松。
对酒
作者：张灵
朝代：明
体裁：七言绝句

隐隐江城玉漏催，劝君更尽掌中杯。高楼明月清歌夜，知是人生第几回。
对酒
作者：张灵
朝代：明

隐隐江城玉漏催，劝君须尽掌中杯。高楼明月笙歌夜，知是人生第几回。
玄墓山纪游
作者：张灵
朝代：明

玄墓名山久注思，少携闲伴是春时。隔窗湖水坐不起，塞路梅花行转迟。清福可教何日领，闲情曾有几人知。漫收形胜归村馆，梦里烟霞亦自追。
题唐子畏画卷
作者：张灵
朝代：明
体裁：七言绝句

黄茅渚头熨斗柄，唐子好奇曾屡游。太湖烟景此绝胜，还许吾辈閒人收。
写怀
作者：张炳
朝代：明
体裁：七言绝句

溪边岸帻醉酴酥，此后残年有亦无。中夜静闻风雨过，只将烛影照身孤。
山色
作者：张炳
朝代：明
体裁：七言绝句

层层云起上峰颠，花树丛开鸟路鲜。我欲问春何处去，不知春色在山前。
答家大人
作者：张炳
朝代：明
体裁：七言律诗

阿炳为官出宰铅，萧然消息祗虚传。敢图鲁令传三异，应效刘公取一钱。故国桑榆留晚岁，浮云名位听高天。种瓜未必东陵好，赖有遗安数亩田。
游大石湾
作者：张炳樊
朝代：明

失道盘纡入奇境，石屋窈窕无行人。仄壁孤撑绿熊耳，擎波暗动苍龙麟。万川崩奔欲啮石，八风撼怒无物尘。未许渔郎来问渡，我家桃园堪避秦。
青门引
作者：张炳樊
朝代：明
体裁：词

水曲红波冷，几树小桃摇影。怜春情性未分明，天台人近，一线香风引。青阳踏破芳魂醒，十二栏杆静。口脂红印鹦鹉，窗前难数春归恨。
哭夫
作者：张烈女
朝代：明
体裁：古风

妾身未识良人面，良人何事先云亡。想应胸有五车史，地下召作修文郎。妾欲从君即殉死，垂白舅姑犹在堂。小叔呱呱方五月，伶仃襁褓殊可伤。妾本儒家寒素女，感君一聘守纲常。妾身不比云间月，三五团团未几缺。妾身不比天上星，永夜明明旦垂灭。南山有石虽云坚，锤凿相攻遽残齧。长江有水固云直，百里之外路回折。千秋万古无改移，此情此义何休歇。妾非矫性以干誉，身心自矢无淄涅。终期叔兮三岁强，妾当一死来君傍。
河池述景
作者：张烜
朝代：明
体裁：七言律诗

西分翼轸入天涯，纪胜河阳杖履赊。智本枫林仙子径，古波烟雨野人家。神鳌时浴金城浪，天马秋奔陆甲沙。更有莫罗盘古峒，高僧尝此饭胡麻。
瑞石吟
作者：张烜
朝代：明
体裁：五言绝句

萨宝呈青壁，团云拥翠溪。何当庸立极，移向北维西。
登山吟
作者：张烜
朝代：明
体裁：七言绝句

倚空壁立不知秋，万壑风烟翠欲流。飞鸟直登巅上望，白云黄鹤两悠悠。
云门山
作者：张焕
朝代：明
体裁：七言律诗

翠削芙蓉望迥然，扪萝攀磴到山巅。天㘅飞窦云空泻，璧透晴空星昼悬。斜月疏林千嶂外，回风落雁一樽前。凭虚顿觉尘嚣远，乘兴磨崖纪岁年。